**הסברי הפסוקים**

**פרשת כי תשא**

**כיתה ב'1**

**מחצית השקל.**

[**(יא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{יא}!) **[[1]](#footnote-1)וַיְדַבֵּר ה' אֶל מֹשֶׁה לֵּאמֹר**[[2]](#footnote-2) – עדיין משה עומד בהר סיני בארבעים יום הראשונים.

[[3]](#footnote-3) [**(יב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{יב}!) **[[4]](#footnote-4)כִּי תִשָּׂא** – כאשר תרצה לקבל **אֶת רֹאשׁ בְּנֵי יִשְׂרָאֵל** – את המנין של בני ישראל (ספירה של כל ראש מעם ישראל[[5]](#footnote-5)). **לִפְקֻדֵיהֶם** – כיצד תקבל מהו הסכום של כל ישראל? לא ע"י ספירה רגילה, אלא - **וְנָתְנוּ אִישׁ כֹּפֶר נַפְשׁוֹ לַה' בִּפְקֹד אֹתָם** – אסור לספור את האנשים עצמם, [אמרנו שיכול להיות שהספירה מזכירה את העוונות של האדם ולכן צריך כופר נפש, ספורנו). אלא כל אחד נותן מטבע וסופרים את המטבעות, וכדי שלא ינגפו יש להם לתת כופר נפש, צדקה שמכפרת להם על הנפש, כדי שלא ינזקו על הספירה. צדקה תציל ממות, וביחוד צדקה שמיועדת לקורבנות. **וְלֹא יִהְיֶה בָהֶם נֶגֶף בִּפְקֹד אֹתָם** – אם יספרו את העם ללא מחצית השקל יהיה להם נגף – מכה. וכך היה בימי דוד, שמתו במגפה 70 אלף, בגלל שדוד ספר את העם.

[**(יג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{יג}!) **זֶה יִתְּנוּ** – שיעור זה דווקא, לא פחות ולא יותר (מדרש לקח טוב, וכ"נ באבע"ז). **כָּל הָעֹבֵר עַל הַפְּקֻדִים** – על הסופרים (אבע"ז), כל אחד שעובר אצל אלו שמונים את כולם[[6]](#footnote-6). שכך היה הדרך למנות – האיש האחראי עומד באיזה מקום וכולם עוברים לפניו אחד אחרי השני והוא מונה את כולם. **מַחֲצִית הַשֶּׁקֶל בְּשֶׁקֶל הַקֹּדֶשׁ** – לא לפי השקל של אותה תקופה, אלא לפי מה שהתורה מגדירה שקל, לכן הוא נקרא שקל הקודש. משה רבינו הכין מטבע מיוחד, וכיוון שהיה מלך יכל לקבוע מטבעות, זה הגודל של המטבע שעל פיו אומרת התורה (רמב"ן). **עֶשְׂרִים[[7]](#footnote-7) גֵּרָה הַשֶּׁקֶל** – שווי של שקל זה עשרים מעות, לפי המעות שהיו בזמן התורה (גרה זה מעה, היום זה נקרא אגורה). **מַחֲצִית הַשֶּׁקֶל** – כלומר עשר מעות. היום זה בערך 50 שקל [הזכרנו דין מחצית השקל, שמנהג הספרדים לתת 50 שקל "זכר למחצית השקל", והאשכנזים נותנים 3 חצאי שקלים.] **תְּרוּמָה לַה'** – לקרבנות הציבור (לקרבנות התמיד וקרבנות המועדים).

[**(יד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{יד}!) **כֹּל הָעֹבֵר עַל הַפְּקֻדִים מִבֶּן עֶשְׂרִים שָׁנָה וָמָעְלָה יִתֵּן תְּרוּמַת ה'** – למה מגיל 20? כי בדרך כלל מונים את הציבור כדי לדעת מי יכול להילחם, ומי שהוא פחות מגיל 20 לא יוצא לצבא. [כנ"ל ברש"י[[8]](#footnote-8)].

[**(טו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{טו}!) **הֶעָשִׁיר לֹא יַרְבֶּה** – אסור לו ליתן יותר ממחצית השקל. **וְהַדַּל** – העני **לֹא יַמְעִיט מִמַּחֲצִית הַשָּׁקֶל לָתֵת אֶת תְּרוּמַת ה' לְכַפֵּר עַל נַפְשֹׁתֵיכֶם** – שהרי זה לקרבנות הציבור. ולמה? א. כי זה לכפר על הנפש, ובזה הם שווים (אבע"ז וחזקוני). ב. שלא יתרברב העשיר על העני (ספורנו). ג. כדי לדעת כמה בדיוק נפשות יש בעם ישראל (דעת זקנים).

[**(טז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{טז}!) **וְלָקַחְתָּ אֶת כֶּסֶף הַכִּפֻּרִים מֵאֵת בְּנֵי יִשְׂרָאֵל[[9]](#footnote-9)** – עד כאן הקב"ה אמר למשה מה לעשות כאשר הוא רוצה למנות את עם ישראל, כאן הקב"ה מצווה את משה למנות את עם ישראל[[10]](#footnote-10), ולקחת את הכסף בשביל תרומת המשכן, וכך כל עם ישראל יהיו שותפים בבניית המשכן, בלי שיחסר אף יהודי. **וְנָתַתָּ אֹתוֹ עַל עֲבֹדַת אֹהֶל מוֹעֵד** – ונתת את הכסף בשביל המשכן. הכסף הזה הוא היה מיועד לאדנים. נזכרנו שהיו 100 אדני כסף, וכל אדן הוא כיכר כסף, וכל כיכר הוא 3,000 שקלים[[11]](#footnote-11), א"כ האדנים היו 300,000 שקלים, שזה בדיוק מספר מחציות השקלים שנותנים שישים ריבוא. (אמנם היו קצת יותר מ6000,000, שאר הכסף היה ווים לעמודים ולחישוקים, כפי שכתוב בתחילת פרשת פקודי) תיארנו יהודים שלא הספיקו לתת תרומה למשכן והם מאוד מאוכזבים, אך הם יודעים שדבר אחד במשכן הוא ודאי גם מהם – האדנים. **וְהָיָה לִבְנֵי יִשְׂרָאֵל לְזִכָּרוֹן לִפְנֵי ה'** – שכאשר רואה את המשכן זוכר את כל עם ישראל. **לְכַפֵּר עַל נַפְשֹׁתֵיכֶם** - חישבנו שכל ישראל נותנים כל חייהם 10,000 כיכר כסף[[12]](#footnote-12). ועל זה כתוב שאנו מקדימים שקלנו לשקלי המן (ספורנו).

**הכיור.**

[**(יז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{יז}!) **וַיְדַבֵּר ה' אֶל מֹשֶׁה לֵּאמֹר** – נשאלת השאלה, למה הובא כלי זה רק כאן? כי הכיור איננו כלי של עבודה, אלא הוא רק נועד בשביל שהכהנים יוכלו להיכנס למשכן לעבוד (חזקוני וספורנו)[[13]](#footnote-13).

[**(יח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{יח}!) **וְעָשִׂיתָ כִּיּוֹר** – הכיור היה כמו חבית גדולה עם כמה ברזים שיוצאים ממנה, בו היו יכולים לרחוץ לפחות 4 בבת אחת (רמב"ם). **נְחֹשֶׁת** – לא היתה זו נחושת רגילה, אלא נחושת שנראית כמו מראה (לא התעכבנו על המראות הצובאות, נשאיר את זה לפקודי). ונעשה מנחושת, כי הוא פחות חשוב מן הכלים האחרים. **וְכַנּוֹ נְחֹשֶׁת לְרָחְצָה** – לכיור היה כן[[14]](#footnote-14), מושב עליו היה יושב. לתוכו היו נשפכים המים (תוס' זבחים כב) אפילו שהוא רק משמש כמושב לכיור, כיוון שהוא תשמיש מצווה, עליו להיות מכובד, מנחושת. **וְנָתַתָּ אֹתוֹ בֵּין אֹהֶל מוֹעֵד וּבֵין הַמִּזְבֵּחַ** – למה שם? כדי שיוכל לזכור לפני שנכנס לבפנים לרחוץ את ידיו. [כך אנו רגילים, אם אנחנו צריכים לקחת איתנו משהו אנחנו שמים ליד הדלת שלא נשכח] אפה היה בדיוק? האם ממש בין המזבח החיצון לבין אוהל מועד? לא יכול להיות שמשהו יפריד בין המזבח לאוהל מועד (אבע"ז, ורש"י למד זאת מפסוק), אלא משוך קצת לצד דרום[[15]](#footnote-15). **וְנָתַתָּ שָׁמָּה מָיִם** – כל יום מים חדשים, כי המים נפסלים בלינה. מה עושים? מושכים מתחת בכיור מי מקווה, ומשקעין את הכיור לתוך מי המקוה בלילה, וכך למחרת לא צריך למלא מים מחדש (רמב"ם להבנתי).[[16]](#footnote-16)

[**(יט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{יט}!) **וְרָחֲצוּ אַהֲרֹן וּבָנָיו מִמֶּנּוּ אֶת יְדֵיהֶם וְאֶת רַגְלֵיהֶם** – מניחים יד על רגל ורוחצים יחד, ושוב יד על רגל ורוחצים.[[17]](#footnote-17) צריכים לרחוץ בתחילת עבודתם, ואם יצאו מהמקדש, או הסיחו דעתם בדרך אחרת רוחצים שוב (רמב"ם)

ומדוע צריכים לרחוץ רגלים וידים? אנו רואים כמה המשכן מקום כל כך מפואר, הקב"ה ציווה אותנו להקפיד על כל דבר הכי קטן במשכן שיראה מפואר, בגלל קדושתו הגדולה. לא שייך שהכהן יעבוד במשכן כשהוא מלוכלך קצת בידיו או ברגליו. בנוסף ודאי שזאת הייתה רחיצה שהוסיפה טהרה וקדושה בכהן [2 הטעמים ברמב"ן].

[**(כ)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{כ}!) **בְּבֹאָם אֶל אֹהֶל מוֹעֵד** – לשרת[[18]](#footnote-18) - להזות, להקטיר הקטורת וכדומה (אבל אם נכנס לא לשרת לא חייב מיתה. תוס' סנהדרין פא.). **יִרְחֲצוּ מַיִם וְלֹא יָמֻתוּ** – מכאן למדנו שאם לא ירחצו ימותו מיתה בידי שמים (רמב"ם). **אוֹ בְגִשְׁתָּם אֶל הַמִּזְבֵּחַ** – מזבח החיצון **לְשָׁרֵת** – גם אז חייבים לרחוץ, אף שלא נכנסים לתוך המשכן. **לְהַקְטִיר אִשֶּׁה לַה'** – להקריב קרבן. אם עבד בלי קידוש ידים ורגלים עבודתו פסולה (רמב"ם).

[**(כא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{כא}!) **וְרָחֲצוּ יְדֵיהֶם וְרַגְלֵיהֶם וְלֹא יָמֻתוּ וְהָיְתָה לָהֶם חָק עוֹלָם לוֹ וּלְזַרְעוֹ לְדֹרֹתָם** – התורה חוזרת ומדגישה את האיסור שירחצו ולא ימותו, ואז מוסיפה שזה לדורות עולם, וגם בבית המקדש ולא רק לאותו הדור.[רשב"ם].

**שמן המשחה.**

[**(כב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{כב}!) **וַיְדַבֵּר ה' אֶל מֹשֶׁה לֵּאמֹר:** **[(כג)](file:///C:\\Users\\user\\Desktop\\תורת%20אמת%20לא%20לשימוש\\Temp\\his_temp_1_3.htm" \l "שמות פרק-ל-{כג}!) וְאַתָּה קַח לְךָ בְּשָׂמִים רֹאשׁ** – בשמים חשובים[[19]](#footnote-19). **מָר דְּרוֹר** – סוג של צמח, דרור הכוונה חופשי, ללא תערובות כל שהם (נ"ל רמב"ן, ע"ש). **חֲמֵשׁ מֵאוֹת** – שיעור של 500 שקלים בשקל הקודש. הרחבנו כיצד עובד מאזניים (כמו אצל בנצי), אמרנו שזה לא מתאים שבמשכן ישימו בדיוק בדיוק, לכן מוסיפים קצת יותר (אולי גם כדי שלא בטעות יהיה פחות. כשכתוב לשים 500, שמים מצד אחד אבן ששוקלת 500 שקלים ומהצד השני את המר דרור, אך מוסיפים עוד קצת מר דרור באופן שהמאזניים יטו קצת הצידה). **וְקִנְּמָן בֶּשֶׂם** – יש קינמון שאינו מבשם כל הצורך, והתורה מצווה לקחת קינמון שעושה בישום טוב (רש"י כפשוטו). **מַחֲצִיתוֹ חֲמִשִּׁים וּמָאתָיִם** – סה"כ 500. ולמה כתוב מחציתו? כי התורה ציוותה שנשקול בשתי פעמים, וכך יוצא קצת יותר, כי כל פעם ששמים מוסיפים קצת כמו שלמדנו לעיל. **וּקְנֵה בֹשֶׂם** – יש קנה מיוחד שיש בו בושם. **חֲמִשִּׁים וּמָאתָיִם** – זה הסממן עם הכי קצת.

[**(כד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{כד}!) **וְקִדָּה חֲמֵשׁ מֵאוֹת בְּשֶׁקֶל הַקֹּדֶשׁ וְשֶׁמֶן זַיִת הִין**[[20]](#footnote-20) – קצת יותר מ4 ליטר. את כל הבשמים האלו היו שוחקים טוב, ומשרים אותם במים, עד שהמים היו מקבלים את כל הריח של הבשמים. אח"כ היו מוציאים את הבשמים, ואז היו מוסיפים למים הין שמן, ומבשלים. לאט לאט המים היו מתאדים ואז היה נשאר רק השמן אחר שהוא קלט את כל הריח של הבשמים (רמב"ם).

[**(כה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{כה}!) **וְעָשִׂיתָ אֹתוֹ שֶׁמֶן מִשְׁחַת קֹדֶשׁ רֹקַח מִרְקַחַת** – כל תערובת של סממנים שמיועדת לרפואה או לריח נקראת מרקחת (מילון אבן שושן, וזה המקור לבית מרקחת). **מַעֲשֵׂה רֹקֵחַ** – שעושה אותו אדם שזה תפקידו – רוקח (שיעשה בצורה אומנותית, אבע"ז, חזקוני). **שֶׁמֶן מִשְׁחַת קֹדֶשׁ יִהְיֶה:**

[**(כו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{כו}!) **וּמָשַׁחְתָּ בוֹ אֶת אֹהֶל מוֹעֵד**  - עצמו (הנצי"ב) – הקרשים והיריעות. **וְאֵת אֲרוֹן הָעֵדֻת** – הציווי איננו למשוח הכל אלא כמין כף יוונית (אמרנו שיש שיטות שונות איך זה היה נראה) המשיחה הזאת מרוממת ומקדשת את הדברים.

[**(כז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{כז}!) **וְאֶת הַשֻּׁלְחָן וְאֶת כָּל כֵּלָיו** – נזכרנו אלו כלים היו לכל אחד מכלי המשכן. **וְאֶת הַמְּנֹרָה וְאֶת כֵּלֶיהָ וְאֵת מִזְבַּח הַקְּטֹרֶת:**

**[(כח)](file:///C:\\Users\\user\\Desktop\\תורת%20אמת%20לא%20לשימוש\\Temp\\his_temp_1_3.htm" \l "שמות פרק-ל-{כח}!) וְאֶת מִזְבַּח הָעֹלָה וְאֶת כָּל כֵּלָיו וְאֶת הַכִּיֹּר וְאֶת כַּנּוֹ:**

[**(כט)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{כט}!) **וְקִדַּשְׁתָּ אֹתָם וְהָיוּ קֹדֶשׁ קָדָשִׁים** – קדושים מאוד (רבנו מיוחס), שמקדשים דבר אחר (רמב"ן). **כָּל הַנֹּגֵעַ בָּהֶם יִקְדָּשׁ** – מנחה שעלתה על כלי שרת היא נהפכת להיות קדושה, ומהרגע הזה והלאה א"א לפדות אותה ולהופכה לחולין.

[**(ל)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{ל}!) **וְאֶת אַהֲרֹן וְאֶת בָּנָיו תִּמְשָׁח** – בדרך כלל רק כהנים גדולים נמשחים, זכו בני אהרן להימשח אף הם בשמן המשחה, כדי לההפך להיות כהנים (אבע"ז). **וְקִדַּשְׁתָּ אֹתָם לְכַהֵן לִי****[[21]](#footnote-21)**

[**(לא)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{לא}!) **וְאֶל בְּנֵי יִשְׂרָאֵל תְּדַבֵּר לֵאמֹר שֶׁמֶן מִשְׁחַת קֹדֶשׁ יִהְיֶה זֶה לִי לְדֹרֹתֵיכֶם** – השמן ה'זה' עצמו שהכינו משה, יהיה לדורות עולם. וכיצד יספיק שמן אחד לכל זה? היה זה נס. ולא עוד אלא שאומרת הגמרא שהשמן נשאר מלא כל הזמן.

[**(לב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{לב}!) **עַל בְּשַׂר אָדָם לֹא יִיסָךְ** – איסור ראשון: אסור לאף אדם שאינו כהן גדול או מלך לסוך בשמן הזה (שיכין משה), ואף כהן גדול ומלך לאחר שנמשחו אסור להם להימשח פעם שניה.[[22]](#footnote-22) **וּבְמַתְכֻּנְתּוֹ** – איסור שני: בכמות המדוייקת שלו[[23]](#footnote-23). **לֹא תַעֲשׂוּ כָּמֹהוּ** – אסור להכין כזה דבר אף שלא ע"מ ליסוך. אבל מותר להכין אם משנים את מספר הסממנים או הכמות שלהם.יא אמר **קֹדֶשׁ הוּא קֹדֶשׁ יִהְיֶה לָכֶם:**

[**(לג)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{לג}!) **אִישׁ אֲשֶׁר יִרְקַח כָּמֹהוּ וַאֲשֶׁר יִתֵּן מִמֶּנּוּ עַל זָר** – דווקא משמן המשחה של משה, אך סך משמן שמישהו אחר הכין לא עבר על איסור. **וְנִכְרַת מֵעַמָּיו** – ישנם מעט הלכות בהם יש דין כרת, שנים מהם פה. כרת הוא – שיפטר לפני גיל 60.[[24]](#footnote-24)

**קטורת הסמים.**

[**(לד)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{לד}!) **וַיֹּאמֶר ה' אֶל מֹשֶׁה קַח לְךָ סַמִּים** – בשמים שונים. **נָטָף** – שרף הנוטף מעצי הקטף (לאחר שמוציאים את הקליפה הראשונית הוא מתגלה. ונקרא 'נטף', על שם שנוטף מהעץ). **וּשְׁחֵלֶת** – שורש של עשב ריחני שחלק כמו ציפורן (לכן נראה לנו שאין זה מה שקוראים היום ציפורן, שהרי הוא אינו חלק) [הציפורן היתה בצבע שחור והיו מורחים עליה בורית כרשינה כדי להופכה ללבן]. **וְחֶלְבְּנָה** – ריחה היה רע, ומכאן למדנו שכשמקטירים קטורת לד' יש לצרף גם את הרשעים. מכאן לומדת הגמרא שכל תענית ששייכת רק לצדיקים אינה תענית, צריך שיהיו גם רשעים כאלו שהחליטו לחזור בתשובה ולהתענות (רבינו בחיי). וכך גם ביום הכיפורים אנו אומרים שאנו מתפללים יחד עם העבריינים. מכאן נלמד שאסור לעלות בתורה ובקדושה ולהגיד – לא אכפת לי מה עושים כל שאר היהודים. **סַמִּים**  - נוספים. **וּלְבֹנָה זַכָּה** – כתוב כאן במפורש 4 סמים. אך ד' אמר למשה בהר סיני דברים שיכתוב בתורה במפורש ודברים שלא יכתוב אלא יגיד בע"פ, ומשה רבינו אמר שיש 11 סממנים. ויש רמז בפסוק: "סמים" – מיעוט רבים שנים, "נטף, שחלת וחלבנה" – סה"כ 5, "סמים" – עוד 5. ועם הלבונה זה 11. **בַּד בְּבַד יִהְיֶה** – בד מלשון בודד, כלומר אחד – אחד מול אחד, כלומר – זה יהיה כמו זה, שהמשקל של ארבעת הסממנים האלו יהיה זהה. ראינו בסידור – 70 מנה. [דיברנו על זה שמכינים פעם בשנה כמות של 365...]

**אמרנו שע"מ שהקטורת תעלה ישר ולא תתפזר לצדדים צריך להוסיף צמח שנקרא מעלה עשן. סיפרנו על כך שרק בית אבטינס ידעו לעשות כן, וכעסו עליהם החכמים שהם לא מגלים לכולם, כאילו הם גאוותנים. וניסו החכמים לקחת אנשים מומחים ואף אחד לא הצליח. בסוף בית אבטינס גילו שעשו זאת כי ידעו שבית המקדש יחרב, ואם דרך ההכנה תתפרסם יכינו גויים קטורת כזאת לע"ז ח"ו. ומכאן למד ר"ע כמה צריך להיזהר לא להחליט שהם אשמים (מתוך אוצר המדרשים).**

[**(לה)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{לה}!) **וְעָשִׂיתָ אֹתָהּ קְטֹרֶת** – דבר ריחני. **רֹקַח מַעֲשֵׂה רוֹקֵחַ** – מעורבב. 3 דברים נאמרו על קטורת זאת: א. **מְמֻלָּח** – מעורבב טוב טוב, לכן היורד בים נקרא 'מַלָּח', שכאשר הוא מושיט את הספינה עם המשוט הוא מערבב את המים. ב. **טָהוֹר** – שלא יגע בשום טומאה. ג. **קֹדֶשׁ** – שיקנה אותו מכספי ציבור של מחציות השקל. שהם קדושים.

[**(לו)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{לו}!) **וְשָׁחַקְתָּ מִמֶּנָּה הָדֵק** – תטחן אותה דק דק, כמו אפר. כל כך דק שאחר שמערבב הסממנים לא יזהה מהו כל אחד מהם (רמב"ן, מלבי"ם, אוה"ח). והוסיף וחידש שבזמן ההקטרה תחזור ותשחוק שוב (העמ"ד). **וְנָתַתָּה מִמֶּנָּה** – במזבח שנמצא... **לִפְנֵי הָעֵדֻת בְּאֹהֶל מוֹעֵד אֲשֶׁר אִוָּעֵד לְךָ שָׁמָּה קֹדֶשׁ קָדָשִׁים תִּהְיֶה לָכֶם:**

[**(לז)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{לז}!) **וְהַקְּטֹרֶת אֲשֶׁר תַּעֲשֶׂה בְּמַתְכֻּנְתָּהּ** – בחשבון ובכמות המדויקת, **לֹא תַעֲשׂוּ לָכֶם** – בשביל עצמכם, אבל בשביל הציבור מותר (רש"י למד כן מהפסוק הבא[[25]](#footnote-25))[[26]](#footnote-26). **קֹדֶשׁ תִּהְיֶה לְךָ לַה'** – תכין אותה לשם ד'.

[**(לח)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{לח}!) **אִישׁ אֲשֶׁר יַעֲשֶׂה כָמוֹהָ לְהָרִיחַ בָּהּ** – בשביל להריח, וחייב כרת אף אם בפועל לא הריח. אבל מותר להכין בשביל הציבור. **וְנִכְרַת מֵעַמָּיו**[[27]](#footnote-27):

פרק ל"א [**(א)**](file:///C:\תורת%20אמת%20-%20352\Temp\his_temp_1_2.htm#שמות פרק-לא-{א}!)**וַיְדַבֵּר ד' אֶל מֹשֶׁה לֵּאמֹר:[[28]](#footnote-28)** **[(ב)](file:///C:\\תורת%20אמת%20-%20352\\Temp\\his_temp_1_2.htm" \l "שמות פרק-לא-{ב}!) רְאֵה[[29]](#footnote-29) קָרָאתִי בְשֵׁם** – בחרתי. קראתי בשם של מישהו מסויים, שהוא הכי מתאים לעבודה, והוא - **בְּצַלְאֵל בֶּן אוּרִי בֶן חוּר** - מי היה חוּר? נזכרנו שכבר פגשנו את חוּר פעמיים בחומש שמות: במלחמת עמלק ובסוף פרשת משפטים ("הנה אהרון וחור עמכם..."). רש"י (כד;יד) מביא שחוּר היה בנה של מרים הנביאה וכלב בן יפונה. ז"א הוא משבט יהודה ויש לו גם ייחוס לשבט לוי, למשפחת משה רבינו. **לְמַטֵּה יְהוּדָה:** **[[30]](#footnote-30)**

[**(ג)**](file:///C:\תורת%20אמת%20-%20352\Temp\his_temp_1_2.htm#שמות פרק-לא-{ג}!)**וָאֲמַלֵּא אֹתוֹ רוּחַ אֱלֹהִים** – הרחבנו שלא מספיק אומן מיוחד, אלא צריך רוח אלוקית. הרוח האלוקית מביאה שלושה דברים: **בְּחָכְמָה[[31]](#footnote-31)** – שבצלאל לומד ממשה ומבין כל מה שלומד. **וּבִתְבוּנָה** – בצלאל מבין אח"כ מתוך מה שלמד גם מה שלא אמר משה במפורש. **וּבְדַעַת** – יש דברים שיודע מתוך רוח הקודש. **וּבְכָל מְלָאכָה** - בצלאל יודע את חכמת כל המלאכות שבמשכן לעומת שאר חכמי לב שיודעים רק חלק מהמלאכות (ראב"ע). בצלאל ידע גם חכמה מעשית וגם חכמה רוחנית להבין את הפנימיות של הדברים (רמב"ן) [כמו סופר סת"ם שלא מספיק שידע לכתוב יפה אלא צריך מישהו צדיק שמכוון כוונות עליונות].

[**(ד)**](file:///C:\תורת%20אמת%20-%20352\Temp\his_temp_1_2.htm#שמות פרק-לא-{ד}!)**לַחְשֹׁב מַחֲשָׁבֹת** – מלשון "מעשה חושב". **לַעֲשׂוֹת בַּזָּהָב וּבַכֶּסֶף וּבַנְּחֹשֶׁת** – להכין מזה מה שצריך.

[**(ה)**](file:///C:\תורת%20אמת%20-%20352\Temp\his_temp_1_2.htm#שמות פרק-לא-{ה}!)**וּבַחֲרֹשֶׁת אֶבֶן** – מעשה חרש אבן. **לְמַלֹּאת** – להצליח למלאת את הזהב בצורה מדוייקת בתוך האבן. **וּבַחֲרֹשֶׁת עֵץ** – אומנות בעץ, נגר. **לַעֲשׂוֹת בְּכָל מְלָאכָה** - כולל כל שאר המלאכות הדרושות לעשיית המשכן (צביעה, טוויה, רוקם, רוקח ועוד).

[**(ו)**](file:///C:\תורת%20אמת%20-%20352\Temp\his_temp_1_2.htm#שמות פרק-לא-{ו}!)**וַאֲנִי הִנֵּה נָתַתִּי אִתּוֹ** – צירפתי עימו (רס"ג). **אֵת אָהֳלִיאָב בֶּן אֲחִיסָמָךְ לְמַטֵּה דָן** – שהוא המשנה, הסגן. וכמו כן צירפתי איתו חכמי לב ש... **וּבְלֵב כָּל חֲכַם לֵב נָתַתִּי חָכְמָה** – נתתי להם כבר חכמה על מנת שיוכלו לעשות את המלאכה (רשב"ם), כי גם מי שיש לו לב חכם, אם ד' לא ייתן לו חכמה מיוחדת לא יצליח לבנות את המשכן. **וְעָשׂוּ אֵת כָּל אֲשֶׁר צִוִּיתִךָ** – הם יצליחו לעשות ככל אשר ציוויתי אותך. נזכרנו שלפני שנתיים הם היו עובדים עבודות פרך קשות, מנין ידעו לעשות עבודות מדוייקות כאלו, זה פלא מיוחד (רמב"ן).

[**(ז)**](file:///C:\תורת%20אמת%20-%20352\Temp\his_temp_1_2.htm#שמות פרק-לא-{ז}!)**אֵת אֹהֶל מוֹעֵד וְאֶת הָאָרֹן לָעֵדֻת** – בשביל לוחות העדות. **וְאֶת הַכַּפֹּרֶת אֲשֶׁר עָלָיו וְאֵת כָּל כְּלֵי הָאֹהֶל** – כל שאר הכלים שהיו במשכן[[32]](#footnote-32).

[**(ח)**](file:///C:\תורת%20אמת%20-%20352\Temp\his_temp_1_2.htm#שמות פרק-לא-{ח}!)**וְאֶת הַשֻּׁלְחָן וְאֶת כֵּלָיו וְאֶת הַמְּנֹרָה הַטְּהֹרָה** – שעשויה מזהב טהור, אין הכוונה שאיננה טמאה (שהרי כל הכלים טהורים). **וְאֶת כָּל כֵּלֶיהָ וְאֵת מִזְבַּח הַקְּטֹרֶת:**

[**(ט)**](file:///C:\תורת%20אמת%20-%20352\Temp\his_temp_1_2.htm#שמות פרק-לא-{ט}!)**וְאֶת מִזְבַּח הָעֹלָה וְאֶת כָּל כֵּלָיו וְאֶת הַכִּיּוֹר וְאֶת כַּנּוֹ:**

[**(י)**](file:///C:\תורת%20אמת%20-%20352\Temp\his_temp_1_2.htm#שמות פרק-לא-{י}!)**וְאֵת בִּגְדֵי הַשְּׂרָד**- בגדים עשויים רשת, בהם כיסו הכהנים את כלי המשכן, לפני שבאו בני קהת לשאת אותם[[33]](#footnote-33). **וְאֶת בִּגְדֵי הַקֹּדֶשׁ לְאַהֲרֹן הַכֹּהֵן וְאֶת בִּגְדֵי בָנָיו לְכַהֵן:**

[**(יא)**](file:///C:\תורת%20אמת%20-%20352\Temp\his_temp_1_2.htm#שמות פרק-לא-{יא}!)**וְאֵת שֶׁמֶן הַמִּשְׁחָה וְאֶת קְטֹרֶת הַסַּמִּים לַקֹּדֶשׁ** – בשביל הקודש. **כְּכֹל אֲשֶׁר צִוִּיתִךָ יַעֲשׂוּ** - בצלאל, אהליאב וכל חכמי הלב יעשו את המשכן בדיוק כמו שד' ציוה, אחרת זה לא יהיה משכן, שבו תשרה השכינה, אלא סתם מבנה עם כלים ותכשיטים יפים. אמרנו שכך זה בכל המצוות. למשל: לולב שהוא קצר מ-ד' טפחים - אינו לולב, אלא סתם ענף ולא יוצאים בו ידי חובת המצוה וכיו"ב.

[**(יב)**](file:///C:\תורת%20אמת%20-%20352\Temp\his_temp_1_2.htm#שמות פרק-לא-{יב}!)**וַיֹּאמֶר ד' אֶל מֹשֶׁה לֵּאמֹר:[[34]](#footnote-34)**

[**(יג)**](file:///C:\תורת%20אמת%20-%20352\Temp\his_temp_1_2.htm#שמות פרק-לא-{יג}!)**וְאַתָּה** – בעצמך, תדבר עם כל אחד ואחד מעם ישראל (העמ"ד, ובמכילתא – לא על ידי שליח). **דַּבֵּר אֶל בְּנֵי יִשְׂרָאֵל לֵאמֹר אַךְ** – אבל **אֶת שַׁבְּתֹתַי** – בלשון רבים, כי יש הרבה שבתות, כל שבוע (רמב"ן). **תִּשְׁמֹרוּ** – תיארנו את ההתרגשות הגדולה של עם ישראל לבנות את המשכן, על יריעה אחת עובדים רבים רבים של יהודים. לא נחים, לא אוכלים, כך יום אחר יום, מגיעה שבת, מה עושים? ממשיכים או לא? הרי במשכן מדליקים את המנורה, הקטורת, קרבן התמיד וכו'. לכן ד' אמר פה – אבל את שבתותי תשמרו. **כִּי אוֹת הִוא** – זה סימן. **בֵּינִי וּבֵינֵיכֶם** – שמבטא את הקשר ביני ובניכם. **לְדֹרֹתֵיכֶם** – לכל הדורות. **לָדַעַת** – כדי שכל העולם ידע. **כִּי אֲנִי ד' מְקַדִּשְׁכֶם** – שאני מקדש אתכם על ידי השבת. דיברנו על המתנה הגדולה שבת שמה, והקב"ה מרוב אהבתו אותנו נותן לנו את השבת הקדושה. ד' נח בשבת בראשית. מי יגלה את מנוחתו? עם ישראל, הוא העם שלו. שכל העולם ידע זאת.

[**(יד)**](file:///C:\תורת%20אמת%20-%20352\Temp\his_temp_1_2.htm#שמות פרק-לא-{יד}!)**וּשְׁמַרְתֶּם אֶת הַשַּׁבָּת כִּי קֹדֶשׁ הִוא לָכֶם מְחַלְלֶיהָ** – שמתנהג בשבת כאילו הוא יום חול. **מוֹת יוּמָת[[35]](#footnote-35)** - במקום שיש עדים והתראה חייב סקילה. **כִּי[[36]](#footnote-36) כָּל הָעֹשֶׂה בָהּ מְלָאכָה וְנִכְרְתָה הַנֶּפֶשׁ הַהִוא מִקֶּרֶב עַמֶּיהָ** – מתוך עם ישראל. אם לא היה עדים והתראה חייב כרת. הוספנו שאם היה זה בשוגג חייב חטאת.

[**(טו)**](file:///C:\תורת%20אמת%20-%20352\Temp\his_temp_1_2.htm#שמות פרק-לא-{טו}!)**שֵׁשֶׁת יָמִים יֵעָשֶׂה מְלָאכָה** – ניתן לעשות מלאכות. **וּבַיּוֹם הַשְּׁבִיעִי שַׁבַּת שַׁבָּתוֹן** – יו"ט נקרא שבת, ושבת נקראת שבת שבתון, כי אסור לעשות אפילו מלאכת אוכל נפש. **קֹדֶשׁ לַד'** – זה לא סתם יום מנוחה, אלא זה לשם ד'. כיון שהוא שובת ממלאכה, ממילא ינצל את הזמן לתורה (ספורנו). שמנו לב שלפני כן כתוב "קודש לכם", ועכשיו "קודש לד'". **כָּל הָעֹשֶׂה מְלָאכָה בְּיוֹם הַשַּׁבָּת מוֹת יוּמָת[[37]](#footnote-37):**

[**(טז)**](file:///C:\תורת%20אמת%20-%20352\Temp\his_temp_1_2.htm#שמות פרק-לא-{טז}!)**[[38]](#footnote-38)וְשָׁמְרוּ בְנֵי יִשְׂרָאֵל אֶת הַשַּׁבָּת לַעֲשׂוֹת אֶת הַשַּׁבָּת** – איך שומרים את השבת לעשות? הרי שמירה זה לא לעשות? **אבע"ז** **לְדֹרֹתָם בְּרִית עוֹלָם** – קשר שהוא לעולם. לא כמו בלק שחשב שעם ישראל לא של ד', ולא כמו הנוצרים.

[**(יז)**](file:///C:\תורת%20אמת%20-%20352\Temp\his_temp_1_2.htm#שמות פרק-לא-{יז}!)**בֵּינִי וּבֵין בְּנֵי יִשְׂרָאֵל אוֹת הִוא לְעֹלָם** – לתמיד (אבע"ז). סימן שמבטא את הקשר ביני לבין ישראל. סימן לְמָה? **כִּי** – ש.. **שֵׁשֶׁת יָמִים עָשָׂה ד' אֶת הַשָּׁמַיִם וְאֶת הָאָרֶץ וּבַיּוֹם הַשְּׁבִיעִי שָׁבַת וַיִּנָּפַשׁ** – וינח. כי הנפש לא יכולה להתאמץ כל כך הרבה וצריכה מנוחה. כמובן לא שבאמת ד' צריך מנוחה, אלא כך אנו יכולים להבין זאת. על ידי שמירת השבת אנו נזכרים בכך שד' ברא את העולם בשישה ימים, ויותר מזה את הדבר המיוחד הזה להזכיר שד' נח בשבת (וללכת בדרכיו) אנו זוכים לעשות, כי אנו בניו.[[39]](#footnote-39)

[**(יח)**](file:///C:\תורת%20אמת%20-%20352\Temp\his_temp_1_2.htm#שמות פרק-לא-{יח}!)**וַיִּתֵּן אֶל מֹשֶׁה כְּכַלֹּתוֹ** – כשסיים **לְדַבֵּר אִתּוֹ בְּהַר סִינַי[[40]](#footnote-40)** - משה רבינו למד את כל התורה כולה מד', זה לקח 33 יום. פלא גדול איך הספיק ללמוד את כל התורה בזמן כה קצר. פרשיות המשכן זה רק מה שד' אמר למשה לומר לעם ישראל[[41]](#footnote-41). **שְׁנֵי לֻחֹת הָעֵדֻת לֻחֹת אֶבֶן כְּתֻבִים בְּאֶצְבַּע אֱלֹהִים** – ד' עשה את הלוחות האלו. הלוחות, זה הדבר הכי עליון בתוך המשכן, ומשה רבינו אחרי 40 יום של הכנה, ללא שינה אוכל ושתיה, זכה לקבל את הדבר הנפלא הזה. כל היצירות זה יצירות אנושיות עליהם שורה השכינה, אך הלוחות זו יצירה שכולה אלוקית, והוא עיקר המשכן – משכן העדות!

**הקדמות לחטא העגל:**

תחילה ראינו 5 מקומות ביתרו ומשפטים בהם התורה מזהירה על עבודה זרה. התורה מזהירה כל כך הרבה על ע"ז בגלל שזהו חטא כל כך חמור, ובגלל שזהו חטא שכל העמים חוטאים בו ובנקל אפשר לחטוא בחטא הזה. אנחנו היום לא כל כך יכולים להבין זאת, אבל מהתורה אנחנו למדים כמה היה יצר חזק לע"ז.

דיברנו על התלות הגדולה של עם ישראל במשה רבינו, משה רבינו הוא זה שעשה את כל הגאולה, מבחינת עם ישראל בלי משה רבינו אי אפשר להתקדם כלום.

דיברנו על כך שמשה רבינו אמר לעם ישראל שתוך 40 יום הוא ירד מהר סיני ויגיע עד חצות היום. וייתן להם את הדבר הכי נפלא – לוחות העדות. עם ישראל עוד לא יודע שהולכים לבנות משכן, הוא רק יודע שהוא יקבל את התורה (ממנה למדו קצת במרה). עם ישראל סופר את הימים, יום אחר יום. יחד בדקנו וראינו שמשה רבינו צריך להגיע בט"ז תמוז. [כתבנו על הלוח את כל הימים].

מגיע ט"ז תמוז, אמרתי שלא ראיתי את זה בשום מקום, אך ברור הוא שעם ישראל מתרגש מאוד, לובשים בגדים חגיגיים, מכינים אוכל מיוחד, עוד רגע הולכים לקבל את לוחות העדות!!! בלב היו כאלו שקצת חששו, הלב התנדנד, כמו שקורא לכל עם ישראל ביום כיפור, בו לא ברור אם הכהן הגדול יצא מקדש הקדשים, גם כאן, מי יודע אולי משה רבינו נשרף באש הגדולה.

חצות היום עובר, ומשה רבינו לא מגיע. מתח גדול בעם, עם ישראל מפחד אולי משה רבינו נשרף באש הגדולה שיש על הר סיני (תרגום יונתן). מה עושים?! לפתע עם ישראל רואה שיש חושך גדול בכל העולם, עם ישראל מבין שזה הוכחה שאכן משה רבינו נפטר. [האמת היא שמשה התכוון ל40 ימים שלמים, ולכן יש לסופרם מח' סיון, וזה יוצא י"ז בתמוז. כיצד? מח' סיון עד ל' סיון – 23 יום, מא' תמוז עד ט"ז תמוז – 16. ליל י"ז בתמוז מצטרף עם יום ז' סיון, לכן יש מ' יום. רש"י כפשוטו].

עם ישראל בצער גדול מאוד, לא יודעים מה לעשות. לפתע קמים כמה אנשים, שהם בכלל לא מעם ישראל – ערב רב, כאלו שהתגיירו, כי ראו את גדולתם של עם ישראל. אבל כעת, בעת צרה וצוקה הם נזכרים בעבר שלהם, עבר לא כל כך טוב. ולפתע היצר הרע של עבודה זרה, מתעורר בהם. הם מציעים לעשות ע"ז שיהיה תחליף למשה רבינו.

אם זה היה בזמן רגיל, בודאי כל עם ישראל היה מתנגד בכל תוקף. אבל דווקא בגלל הבלבול הגדול ששרר בעם ישראל והעצבות הגדולה, לא היה בעם ישראל את האומץ והכח להתנגד.

כמובן היו רבים שהתנגדו – כל שבט בני לוי, ובוודאי עוד רבים רבים מעם ישראל. הם עברו אחד אחד וניסו לשכנע, היה בלבול גדול במחנה. לפתע קם חור, בנו של מרים – כולם מכירים אותו – מגדולי הדור אמר להם – אין אתם נזכרים מה ניסים עשה לכם הקב"ה" (מדרש).... רשעים מהערב רב החליטו להרוג אותו. נורא ואיום.

אהרון הכהן רואה את הדבר הזה, מה עושים? איך משכנעים את עם ישראל לא להתפתות אחרי הערב רב?! האם נכון לעשות כמו חור?

שאלתי את התלמידים? הם הבינו את הבעייתיות. אם אהרן יעשה כך יהרגו גם אותו [ואף המדרש אומר שהם אמרו לו שיעשו כך], כמובן שהוא היה מוכן למות על קידוש ד' (כפי שמבין האבע"ז), אך מה זה יעזור? אח"כ מי ינסה להציל אותם? [חוץ מזה שחמור הדבר להרוג את גדול הדור].

מחליט אהרן 'כאילו' לשתף איתם פעולה. אומר להם אהרן – אני אהיה אחראי על הכנת העגל. עם ישראל מבולבל מאוד. כמובן יש כאלו שממשיכים לנסות לשכנע את העם שלא להיות שותפים, רוב עם ישראל הוא רוב דומם – שותקים ולא עושים כלום. ויש כאלו מעם ישראל שיצרם הרע התגבר עליהם, והם מצטרפים לחגיגה, יש כאלו שמוכנים ממש לעבוד עבודה זרה, ויש כאלו שרק שותפים בשמחה או בכל מיני דרכים (ע"פ הרב גדי).

מה עושה אהרון? א. אומר להם לקחת את הנזמים מהנשים והילדים כדי לעכב הדבר. אכן הנשים לא מוכנות אך הם עצמם לוקחים את הנזמים שלהם. ב. אהרן צר צורה בעצמו, לאט לאט מוכן לו העגל, לבנתיים עובר זמן רב, אהרן מקווה שזה יגרום לעם ישראל לחזור בהם, להתעורר לתשובה, אולי בני לוי ישכנעו אותם כל הזמן הזה. ואכן זה השפיע ורבים השיב מעוון (דעת זקנים, רלב"ג). ג. תוך כדי זה מתפלל אהרן לד' שיעזור לו, ושלא יכשלו ישראל בחטא הזה. ד. אהרן מציע שהחג יהיה מחר ולא היום כדי שאולי יבוא משה או שעוד מבנ"י ישראל יתעוררו בתשובה. ה. אהרן עצמו בונה את המזבח, על מנת שייקח זמן רב. בנוסף שבט לוי מסביר לעם ישראל שכוונת אהרן היא להקריב קרבן לד' (רמב"ן).

כל זה לא עוזר, לבסוף נעשה העגל. הקב"ה מחליט להעניש את עם ישראל, אך הוא רומז למשה שיתפלל על עם ישראל, משה משקיע הרבה מאוד בתפילה למען עם ישראל, המעט שעבדו ע"ז עם עדים והתראה נהרגו על ידי הלווים, והיו עוד שמתו במגיפה כפי שנספר אח"כ.

פרק ל"ב[**(א)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{א}!)**[[42]](#footnote-42)וַיַּרְא הָעָם כִּי בֹשֵׁשׁ** – מתעכב, מאחר. **מֹשֶׁה לָרֶדֶת מִן הָהָר** – שהרי עברו 40 יום, לפי החשבון שלהם (התאריך הוא ט"ז תמוז). **וַיִּקָּהֵל הָעָם עַל אַהֲרֹן** – אלו הערב רב. **וַיֹּאמְרוּ אֵלָיו קוּם עֲשֵׂה לָנוּ אֱלֹהִים אֲשֶׁר יֵלְכוּ** – למה ילכו ולא ילך? אולי כל אחד רצה אלהים אחר. **לְפָנֵינוּ כִּי זֶה מֹשֶׁה הָאִישׁ אֲשֶׁר הֶעֱלָנוּ מֵאֶרֶץ מִצְרַיִם** – ומתבקש שהוא זה שידריך אותנו במדבר. **לֹא יָדַעְנוּ מֶה הָיָה לוֹ** – שהיה צריך לרדת ולא ירד, ואולי שרפה אותה האש של הר סיני (תרגום יב"ע). ואנו צריכים ע"ז שתדריך אותנו במדבר. ד' ירחם.

[**(ב)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{ב}!)**וַיֹּאמֶר אֲלֵהֶם אַהֲרֹן פָּרְקוּ** – תורידו (כמו פריקה מחמור). **נִזְמֵי הַזָּהָב אֲשֶׁר בְּאָזְנֵי נְשֵׁיכֶם בְּנֵיכֶם וּבְנֹתֵיכֶם וְהָבִיאוּ אֵלָי** – וחשב אהרן שיקח זמן עד שישכנעו את משפחתם.

[**(ג)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{ג}!)**וַיִּתְפָּרְקוּ** - הורידו את הנזמים[[43]](#footnote-43). **כָּל הָעָם** – המדרש מלמד אותנו שהעם זה האנשים ולא הנשים. הנשים לא הסכימו להיות שותפות בע"ז, ואז הם הוציאו מעצמם. 'כל העם' אין הכוונה ממש כולם, אלא רוב העם, לא רוב שעבד, אלא רוב שהיו לא מחשבות לא טובות (רמב"ן בפסוק ז'). **אֶת נִזְמֵי הַזָּהָב אֲשֶׁר בְּאָזְנֵיהֶם וַיָּבִיאוּ אֶל אַהֲרֹן:**

[**(ד)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{ד}!)**וַיִּקַּח מִיָּדָם וַיָּצַר אֹתוֹ בַּחֶרֶט[[44]](#footnote-44)** – עשה צורה על ידי כלי חרטה שנקרא חרט. נראה לנו שבשלב הראשון התיכו את הכל באש, ואח"כ כשזה היה מאוד רך, יכל לחרוט בו. אהרן ודאי מאס בעגל הזה, והיה לו מאוד קשה לעשות זאת בעצמו, אך הוא מסר את נפשו לעשות כן בעצמו, (העמ"ד ה') כדי שיעבור כמה שיותר זמן. **וַיַּעֲשֵׂהוּ עֵגֶל מַסֵּכָה** – עגל מתכת. זהב הוא אחד ממיני המתכות. **וַיֹּאמְרוּ** – משפט נורא זה לא אמרו רוב העם, אנו רואים מהניסוח שמדובר בערב רב. **אֵלֶּה אֱלֹהֶיךָ יִשְׂרָאֵל** – הערב רב אומר לעם ישראל – אלא אלוהיך, משמע שלא עם ישראל אמרו משפט זה. אך כפי שלמדנו היו מבני ישראל שנגררו אחרי הערב רב. **אֲשֶׁר הֶעֱלוּךָ מֵאֶרֶץ מִצְרָיִם** – אי אפשר להבין, איך אפשר לומר שטות כזאת שמה שיצרו עכשיו הוציא אותם ממצרים. וכפי שהקדמנו יצר ע"ז הוא גדול מאוד, וחטאו בו הערב רב, חטאו והחטיאו.

[**(ה)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{ה}!)**וַיַּרְא אַהֲרֹן** – אהרן רואה את המצב הנורא הזה, הערב רב מצליח, משה רבינו עוד לא בא, מה עושים? אהרן מנסה להמשיך ולדחות אותם (ע"פ רמב"ן ורש"י). **וַיִּבֶן מִזְבֵּחַ לְפָנָיו** – אהרן בעצמו, שיקח זמן. **וַיִּקְרָא אַהֲרֹן וַיֹּאמַר חַג לַד' מָחָר** – אהרן כמובן התכוון לשם שמים, אך היו אנשים מעם ישראל ובעיקר מהערב רב שפירשו שהכוונה לעגל. (ע"פ רמב"ן).

[**(ו)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{ו}!)**וַיַּשְׁכִּימוּ מִמָּחֳרָת** – השכימו וקמו מוקדם. **וַיַּעֲלוּ עֹלֹת וַיַּגִּשׁוּ שְׁלָמִים** – החוטאים הקריבו קורבנות לע"ז. **וַיֵּשֶׁב הָעָם לֶאֱכֹל וְשָׁתוֹ וַיָּקֻמוּ לְצַחֵק** – לאחר שאכלו ושתו יין, התחילו לחגוג חגיגות, אך לא כמו שנהוג בעם ישראל שמחה של מצווה, אלא צחוק של ע"ז והתנהגות רעה.

[**(ז)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{ז}!)**וַיְדַבֵּר ד' אֶל מֹשֶׁה לֶךְ רֵד** – תרד מהעם, בנוסף רמוז פה – תרד מגדולתך, כל החשיבות שלך זה רק מצד מה שאתה המנהיג של עם ישראל, ואם הם חטאו וירדו במדרגתם גם אתה יורד במדרגתך. **כִּי שִׁחֵת עַמְּךָ** – העם שלך קלקל. (למה כתוב העם שלך ולא עמי? בא להגיד למשה, שלא תחשוב שאתה יכול להסיר מהם אחריות – הם העם שלך בעל כורחך! (דעת זקנים). **אֲשֶׁר הֶעֱלֵיתָ מֵאֶרֶץ מִצְרָיִם** – הנהגת אותם כל הדרך ממצרים ועד הנה (רמב"ן בפירוש ראשון).

[**(ח)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{ח}!)**סָרוּ מַהֵר** – שהרי לא מזמן צוו לא לעשות פסל (רבינו בחיי). **מִן הַדֶּרֶךְ** – הלכו בדרך אחרת. **אֲשֶׁר צִוִּיתִם** – שהרי אמרתי להם בעשרת הדיברות "לא יהיה לך אלוקים אחרים על פני". **עָשׂוּ לָהֶם עֵגֶל מַסֵּכָה** – עגל מתכת. **וַיִּשְׁתַּחֲווּ לוֹ וַיִּזְבְּחוּ לוֹ וַיֹּאמְרוּ אֵלֶּה אֱלֹהֶיךָ יִשְׂרָאֵל אֲשֶׁר הֶעֱלוּךָ מֵאֶרֶץ מִצְרָיִם:**

[**(ט)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{ט}!)**וַיֹּאמֶר ד' אֶל מֹשֶׁה רָאִיתִי אֶת הָעָם הַזֶּה** – ידעתי והכרתי את העם הזה (רס"ג). **וְהִנֵּה עַם קְשֵׁה עֹרֶף הוּא** – לא מתכננים לחזור בתשובה (ספורנו). אדם שהעורף שלו קשה הוא לא יכול להזיז אותו אחורה, ומשל הוא, אם אדם רץ ומישהו קורא לו והוא לא מזיז את ראשו אחורה לשמוע את חבירו הוא נקרא קשה עורף (אבע"ז). כך כאן לא שומעים עם ישראל למה שמוכיחים אותו שיחזור בתשובה.

[**(י)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{י}!)**וְעַתָּה הַנִּיחָה לִּי** – תניח לי, תרשה לי, אל תתפלל עליהם. **וְיִחַר אַפִּי בָהֶם** – ואכעס עליהם. **וַאֲכַלֵּם** – אגמור אותם, שלא ישאר מהם אף אחד. הקב"ה אומר למשה – אל תתפלל עליהם, כדי שאוכל לכלות אותם בכעסי, אבל אם תתפלל עליהם לא אוכל לכלות אותם (רס"ג, רמב"ן). **וְאֶעֱשֶׂה אוֹתְךָ לְגוֹי גָּדוֹל** – מה שהבטחתי לאברהם אבינו "ואעשך לגוי גדול" יהיה ממך. כמובן הקב"ה לא באמת מתכוון לעשות כזה דבר, אלא שרוצה הקב"ה שמשה רבינו יתפלל על עם ישראל. איך אנחנו יודעים? למה ד' אומר למשה "הניחה לי"? והרי משה בכלל לא התפלל?! אלא הקב"ה רומז לו – תתפלל, ואז לא אכלה אותם. ואכן ישר אחרי שמשה מתפלל הקב"ה מוחל.[[45]](#footnote-45)

כהקדמה לפסוקים אלו דיברנו על כך שברור שהקב"ה לא מתכוון לכלות את עם ישראל, אלא שהקב"ה רוצה את תפילתו של משה. כמו שאנו יודעים שהנשים היו עקרות כי "הקב"ה מתאווה לתפילתם של צדיקים", [ואם יש זוג שהרבה זמן אין להם ילדים כנראה שהתפילה שלהם אהובה לפני הבורא]. כך כאן – הקב"ה רוצה שמשה יתפלל. סיפרנו על הרב מרדכי אליהו זצוק"ל שהיה עושה בי"ד שם היו מונים את זכויותיהם של ישראל והיו קובעים שהמשיח צריך להגיע, ואמר הרב – כשם שפסקנו פה בבי"ד של מטה כך יפסקו בעז"ה בבי"ד של מעלה. נתננו דוגמאות ללימודי זכות: לוחמי השייטת שנכנסו במסירות נפש לתוך עזה, כל החיילים שעומדים בחוץ ומנסים להכנס כדי להגן על עם ישראל ולכבוש את הארץ, ילדי ת"ת ארץ המוריה, שאפילו שלא היו להם לימודים בגלל שאין להם מרחב מוגן הגיעו לבית הכנסת ללמוד וכו' וכו'. הקב"ה רוצה את לימוד הזכות של משה רבינו. וכאן משה רבינו עושה עבודה גדולה ומאומצת מאוד כדי לזכות את עם ישראל.

[**(יא)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{יא}!)**וַיְחַל מֹשֶׁה אֶת פְּנֵי ד' אֱלֹהָיו** – משה מתפלל אל ד'[[46]](#footnote-46). התורה משתמשת בלשון 'ויחל', כי מדובר פה על תפילה מעומק הלב. (הזכרנו ש'ויחל' זה לשון חיל, רעדה, משה מתפלל עד שהוא רועד מרוב התפילה הגדולה)[[47]](#footnote-47). **וַיֹּאמֶר לָמָה ד' יֶחֱרֶה אַפְּךָ בְּעַמֶּךָ** – למה תכעס על העם שלך (שמנו לב שבתחילה ד' אמר למשה – 'עמך', ופה משה רבינו אומר לו – זה לא העם שלי אלא זה העם שאתה יצרת). **אֲשֶׁר הוֹצֵאתָ מֵאֶרֶץ מִצְרַיִם בְּכֹחַ גָּדוֹל וּבְיָד חֲזָקָה** – זה העם שלך, אתה יצרת אותם ("עם זו יצרתי לי"), זו יצירה אלוקית, איך אפשר לכלות יצירה כזאת מופלאה וקדושה.

[**(יב)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{יב}!)**לָמָּה יֹאמְרוּ מִצְרַיִם** – אנשי מצרים. ונראה שכמו כן כל הגויים. **לֵאמֹר[[48]](#footnote-48) בְּרָעָה הוֹצִיאָם** – מתוך מחשבה רעה הוציא אותם. **לַהֲרֹג אֹתָם** – בשביל להרוג אותם. **בֶּהָרִים וּלְכַלֹּתָם** – לגמור אותם. **מֵעַל פְּנֵי הָאֲדָמָה** – כאן זעקנו בתפילה בניגון המיוחד: (אמרנו שאומנם אנו לומדים תורה, אך לא לחינם קוראים זאת בניגון מיוחד): **שׁוּב מֵחֲרוֹן אַפֶּךָ** – תחזור מהכעס שלך. **וְהִנָּחֵם עַל הָרָעָה לְעַמֶּךָ** – ותחשוב מחשבה אחרת במקום המחשבה הרעה שחשבת עליהם.

[**(יג)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{יג}!)**זְכֹר לְאַבְרָהָם לְיִצְחָק וּלְיִשְׂרָאֵל עֲבָדֶיךָ** – תזכור אותם, את מעשיהם הטובים, את האהבה הגדולה שאתה אוהב אותם. ואנו הבנים שלהם, זה אומר שהקדושה שלהם טמונה בתוכינו. "זוכר חסדי אבות" (אוה"ח פירוש שני). **אֲשֶׁר נִשְׁבַּעְתָּ לָהֶם בָּךְ** – יש שבועה: כמו שהשולחן קיים כך מה שאני אומר, זה לא שבועה רצינית, כמו שהשמש תזרח בבקר כך גם אני אעשה מה שאומר. אך כאן זה שבועה הכי חזקה – כמו שד' קיים לעולם כך הבטחתו קיימת לעולם. **וַתְּדַבֵּר אֲלֵהֶם אַרְבֶּה אֶת זַרְעֲכֶם כְּכוֹכְבֵי הַשָּׁמָיִם וְכָל הָאָרֶץ הַזֹּאת אֲשֶׁר אָמַרְתִּי אֶתֵּן לְזַרְעֲכֶם וְנָחֲלוּ לְעֹלָם** – אם כן אי אפשר לבטל את השבועה (לא כאוה"ח).

[**(יד)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{יד}!)**וַיִּנָּחֶם ד' עַל הָרָעָה** – ד' חשב מחשבה אחרת מהמחשבה הרעה **אֲשֶׁר דִּבֶּר לַעֲשׂוֹת לְעַמּוֹ** – שאמר לעשות לעמו. שבתחילה אמר שיכלה אותם לגמרי ח"ו.

**שבירת הלוחות והשמדת העגל.** דגשים: הצער של משה בחטא של עם ישראל. אהבתו את עם ישראל גם כשחטאו, שאינו אומר ליהושע מה קרה, ומצד שני הקפדה גדולה על מעשה החטא. החזרה בתשובה של עם ישראל שהם נותנים למשה לעשות את כל הפעולות הדרושות לתיקון החטא.

[**(טו)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{טו}!)**וַיִּפֶן** – משה פנה לכיוון הירידה מההר. **וַיֵּרֶד מֹשֶׁה מִן הָהָר וּשְׁנֵי לֻחֹת הָעֵדֻת בְּיָדוֹ[[49]](#footnote-49) לֻחֹת כְּתֻבִים מִשְּׁנֵי עֶבְרֵיהֶם** – משני הצדדים שלהם. **מִזֶּה וּמִזֶּה הֵם כְּתֻבִים** – מהצד הזה ומהצד הזה כתוב את עשרת הדיברות. היה זה נס גדול, שאפילו שהאותיות היו חרוטים מצד לצד לכל עוביים, היו רואים כתב ישר משני הצדדים[[50]](#footnote-50). בנוסף היה עוד נס – הקוביות של ם וס עמדו בנס.

[**(טז)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{טז}!)**וְהַלֻּחֹת מַעֲשֵׂה אֱלֹהִים הֵמָּה** – לוחות האבן נבראו על ידי ד' בשונה מלוחות שניים (פתחנו בפרק ל"ד). **וְהַמִּכְתָּב מִכְתַּב אֱלֹהִים הוּא** – הכתב הוא גם כתב אלוקי. **חָרוּת עַל הַלֻּחֹת** – חקוק וחרוט על הלוחות (בט' ובת' זה אותו דבר). (הזכרנו "אין לך בן חורין אלא העוסק בתורה). מכאן אנו למדים איזו מתנה נפלאה קיבלו עם ישראל, וכמה עצוב זה שהלוחות נשברו. לכן בי"ז בתמוז אנו אבלים לא על חטא העגל, אלא על שבירת הלוחות (כמובן הדברים קשורים זה לזה). ראינו את תחילת פרק ל"ד, שם משה פסל את הלוחות.

[**(יז)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{יז}!)**וַיִּשְׁמַע יְהוֹשֻׁעַ אֶת קוֹל הָעָם בְּרֵעֹה** – בהריעו, כשהוא מריע, צועק. יהושע עד כה היה בתחילת ההר, ולא ידע מכל מה שקרה במחנה. כעת הוא שומע שמריעים ולא יודע מה זה. **וַיֹּאמֶר אֶל מֹשֶׁה קוֹל מִלְחָמָה בַּמַּחֲנֶה** – משה לא מגלה לו מה זה הקול הזה, כי הוא לא רוצה ולא מסוגל להוציא בפיו גנות על עם ישראל[[51]](#footnote-51) (רמב"ן, שם כתב 'בענוותנותו של משה...' וכ"כ האברבנאל).

[**(יח)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{יח}!)**וַיֹּאמֶר** – משה. **אֵין קוֹל עֲנוֹת גְּבוּרָה** – אין אלו קולות של אנשים ש'עונים' וקוראים קריאות של גבורה ונצחון. וְאֵין קוֹל עֲנוֹת חֲלוּשָׁה - וגם אין אלו קולות של אנשים ש'עונים' וקוראים קריאות של חולשה והפסד בקרב[[52]](#footnote-52). אלא - קוֹל עַנּוֹת אָנֹכִי שֹׁמֵעַ - קולות של חטא שגורמים 'עינוי' וצער למי ששומע אותם.

[**(יט)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{יט}!)**וַיְהִי כַּאֲשֶׁר קָרַב אֶל הַמַּחֲנֶה וַיַּרְא אֶת הָעֵגֶל וּמְחֹלֹת** – ואת המחולות, את הריקודים, שקמו לצחק. **וַיִּחַר אַף מֹשֶׁה** – כשמשה היה בהר הוא לא כעס, אלא להיפך – לימד זכות, אך כאן כשיורד צריך הוא להראות לעם ישראל כמה מעשה חמור הוא זה (ע"פ אוה"ח בפסוק ט"ו. כמו אבא שאוהב ת בנו ובכל זאת כועס עליו), בנוסף חשב משה אולי הוא יראה אותם בצער על מעשיהם, אך כשהוא ראה שהם לא מתחרטים אלא להיפך עושים ריקודים הוא החליט לשבור את הלוחות (ספורנו). **וַיַּשְׁלֵךְ מִיָּדָיו אֶת הַלֻּחֹת וַיְשַׁבֵּר אֹתָם תַּחַת הָהָר** – בתחתית ההר. משה רבינו שבר את הלוחות אפילו שהיו מעשה אלוקים (רמב"ן פסוק ט"ז). דבר כזה קדוש ועליון לא יכול להיות בתוך עם ישראל כאשר הם חוטאים חטא כה נורא. (אם חוטא בע"ז לא אוכל קרבן פסח בטח שלא ראוי שיקבל את התורה הקדושה). עם ישראל רואה את הדבר הזה ומזדעזע, הוא מבין כמה נורא החטא שחטא (בדומה באברבנאל).[[53]](#footnote-53) שאל תלמיד אהוב: למה לא לתת את הלוחות לשבט לוי, למה שהם יפסידו? הסברנו שעם ישראל זה עם אחד, והלוחות ניתנים לעם שלם ולא ליחידים.

[**(כ)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{כ}!)**וַיִּקַּח אֶת הָעֵגֶל אֲשֶׁר עָשׂוּ וַיִּשְׂרֹף בָּאֵשׁ** – העגל לא נשרף, שהרי הוא עשוי ממתכת, אך הוא נחרך והשחיר ודבר זה בזיון הוא לעגל (ע"פ אבע"ז). **וַיִּטְחַן עַד אֲשֶׁר דָּק** – עד שהעגל נהיה כמו אפר דק. זהו השלב הראשון של התשובה, קודם כל סור מרע, שלא יהיה טובל ושרץ בידו. **וַיִּזֶר** – ויפזר. **עַל פְּנֵי הַמַּיִם** – לתוך הנחל (רמב"ן ואבע"ז). היה זורה מעט מעט ומיד דולה ומשקה את ישראל, טרם ישקע (רמב"ן). **וַיַּשְׁקְ אֶת בְּנֵי יִשְׂרָאֵל** – הוא אמר לעם ישראל לשתות. מי שחטא בלי עדים והתראה היה מת על ידי מים אלו. כמו שהיו עושים לאשה סוטה. בדרך זו משה רבינו גילה את החוטאים, ובנוסף כילה כך את הע"ז לגמרי לגמרי (רש"ר הירש) יש פה דבר נפלא מאוד. עם ישראל היה באמצע לעשות חינגות, פתאום הם רואים את משה רבינו, כולם נעמדים דום. אף אחד לא מעיז עוד לעשות שום חטא, כולם, כפי הנראה מתעוררים לתשובה. משה רבינו לוקח את העגל שעד לפני רגע היה האלוהים שלהם, ואף אחד – גם לא מהערב רב, לא נוגע במשה לרעה (אף שיש שם את הנזמים שלהם, המון זהב). משה שורף ומבזה את העגל, ואף אחד לא עושה למשה כלום, ולעילא ולעילא – משה רבינו מצווה את כל עם ישראל לשתות, ומי שחטא נופל מת, ובכל זאת כולם שותים! עם ישראל מבין שהם חטאו וצריכים הם לחזור בתשובה. זהו השלב הראשון של החזרה בתשובה של עם ישראל. יש כאן גם מסירות נפש של משה שלוקח סיכון שיפגעו בו (חוברות מורשה).

**הסבר אהרן את מעשיו.** דגשים: העין הטובה של משה לא לשפוט את אהרן אלא לשאול אותו. החילול ד' הגדול שיש בחטא העגל.

[**(כא)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{כא}!)**וַיֹּאמֶר מֹשֶׁה אֶל אַהֲרֹן מֶה עָשָׂה לְךָ הָעָם הַזֶּה כִּי** – ש... **הֵבֵאתָ עָלָיו חֲטָאָה גְדֹלָה** – גרמת לו לחטוא בחטא כזה גדול. איזה דברים הוא עשה לך, כמה סבל וצרות עשו לך עד שנאלצת לעשות מה שהם ביקשו.[[54]](#footnote-54)

[**(כב)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{כב}!)אהרן עונה למשה שתי תשובות: א. **וַיֹּאמֶר אַהֲרֹן אַל יִחַר אַף אֲדֹנִי[[55]](#footnote-55)** – אל תכעס.[[56]](#footnote-56) **אַתָּה יָדַעְתָּ אֶת הָעָם** – אתה מכיר את העם. **כִּי**  - ש... **בְרָע[[57]](#footnote-57) הוּא** – בתוך הרע הוא, כלומר - שהוא בתוך הערב רב (אבע"ז, מובא באבי עזרי). ['ברע' אותיות 'ערב', בעל הטורים] זו הסיבה הראשונה – איך אני יכול לעמוד מול הערב רב[[58]](#footnote-58).

[**(כג)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{כג}!)כאן טוען אהרן את הטענה השניה – אני ניסיתי לדחות אותם כמה שיותר, עד שמשה יגיע[[59]](#footnote-59). **וַיֹּאמְרוּ לִי עֲשֵׂה לָנוּ אֱלֹהִים אֲשֶׁר יֵלְכוּ לְפָנֵינוּ כִּי זֶה מֹשֶׁה הָאִישׁ אֲשֶׁר הֶעֱלָנוּ מֵאֶרֶץ מִצְרַיִם לֹא יָדַעְנוּ מֶה הָיָה לוֹ** – אהרן מזכיר את הבלבול הגדול ששרר בעם באותו זמן.

[**(כד)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{כד}!)**וָאֹמַר לָהֶם לְמִי זָהָב** – רק שאלתי למי יש זהב, וישר - **הִתְפָּרָקוּ** – הם הורידו את הזהב, **וַיִּתְּנוּ לִי וָאַשְׁלִכֵהוּ בָאֵשׁ[[60]](#footnote-60)** - השלכתי את הנזמים לאש על מנת להתיך אותם, ואח"כ התוכנית של אהרן היתה לצור בחרט, אך פתאום... (עיין ספורנו) **וַיֵּצֵא הָעֵגֶל הַזֶּה**[[61]](#footnote-61).

[**(כה)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{כה}!)**וַיַּרְא מֹשֶׁה אֶת הָעָם כִּי** – ש... **פָרֻעַ הוּא** – מגולה, התגלה החטא שלו בעיני כל[[62]](#footnote-62). **כִּי** – בגלל ש... **פְרָעֹה אַהֲרֹן** – כי אהרן גילה את החטא. **לְשִׁמְצָה בְּקָמֵיהֶם** – וזה משמיץ ומבזה את העם בעיני השונאים הקמים עליהם לרעה.

**הריגת החוטאים.** דגשים: מסירות הנפש של הלוויים. הבנת החוטאים שהם צריכים לקבל את עונשם.

[**(כו)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{כו}!)משה רבינו רוצה להסיר את חילול ד' – את ה"שמצה בקמיהם", ולכן הורג את החוטאים בפרהסיא, להראות שאנחנו מוקיעים את החוטאים, וזה קידוש ד' (רמב"ן). **וַיַּעֲמֹד מֹשֶׁה בְּשַׁעַר הַמַּחֲנֶה** – בכניסה למחנה. **וַיֹּאמֶר מִי לַד' אֵלָי** – מי שבכל ליבו מלא דבקות בד' ומסירות לדבר ד'- שיבא אלי (הנצי"ב). **וַיֵּאָסְפוּ אֵלָיו כָּל בְּנֵי לֵוִי** – לא היה אחד מבני לוי שחטא, ולא רק זה, כולם חיו לגמרי לשם שמים! ברור שהיו עוד כאלו משבטים אחרים שגם לא עבדו, ויכול להיות שגם הם הגיעו (בכור שור. וכי 70 זקנים לא באו?!), אלא ששבט שלם שלא חטא היה רק שבט לוי (וכן מביא אוה"ח כ"ח וצרור המור). אך מרש"י נראה שרק משבט לוי באו, כנראה כי רק הם היו ממש ממש לשם שמים לגמרי[[63]](#footnote-63).

[**(כז)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{כז}!)**וַיֹּאמֶר לָהֶם כֹּה אָמַר ד' אֱלֹהֵי יִשְׂרָאֵל** – אפה אמר? "וזובח לאלוקים יחרם". **שִׂימוּ אִישׁ חַרְבּוֹ עַל יְרֵכוֹ** – זהו המקום בו שמים את החרב[[64]](#footnote-64). **עִבְרוּ וָשׁוּבוּ** – תעברו ממקום למקום, תלכו ותחזרו. **מִשַּׁעַר לָשַׁעַר בַּמַּחֲנֶה** – בכל המקומות במחנה. **וְהִרְגוּ** - אפילו **אִישׁ אֶת אָחִיו** – אחיו מאימו[[65]](#footnote-65). **וְאִישׁ אֶת רֵעֵהוּ** – חבירו. **וְאִישׁ אֶת קְרֹבוֹ** – שאלנו מה החידוש. היתה פה מסירות נפש גדולה, שהרי היו יכולים לפגוע בהם. רק מי שהוא כולו "לד'", היה מסוגל לעשות זאת, וזה התאים לשבט לוי.

[**(כח)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{כח}!)**וַיַּעֲשׂוּ בְנֵי לֵוִי כִּדְבַר מֹשֶׁה**  - הלכו ממקום למקום, חיפשו את החוטאים, ביררו שבאמת יש עדים והתראה ואז הרגו אותם. (כאן לא כתוב 'כל' בני לוי, כי לא כולם העיזו לעשות את הדבר הזה. אוה"ח[[66]](#footnote-66)) **וַיִּפֹּל מִן הָעָם בַּיּוֹם הַהוּא כִּשְׁלֹשֶׁת אַלְפֵי אִישׁ** – בערך 3000. אלו היו מי שחטאו בע"ז ממש, והיו עדים והתראה. אמנם מי שחוטא בע"ז חייב סקילה, אך כאן יכול להיות שהיה להם דין כמו של עיר הנידחת שדינם הריגה בסייף. יש פה דבר נפלא – באים קבוצה קטנה להילחם נגד רבים, ואינם מפחדים, ויותר נפלא – לא שמענו שבני ישראל נלחמו עם שבט לוי, אלא הם הבינו שזה דינם, זהו המשך החזרה בתשובה של עם ישראל – החלק השני.

[**(כט)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{כט}!)**וַיֹּאמֶר מֹשֶׁה מִלְאוּ יֶדְכֶם הַיּוֹם לַד'** – תקבלו עליכם מינוי מיוחד, "למלא את הידים" הכוונה שיש עכשיו ביד תפקיד. על אהרן ובניו כבר למדנו שיש להם תפקיד, (גם שם יש את הניסוח למלא את הידים), עכשיו גם בני לוי זכו לתפקידים מיוחדים [לשורר, לשמור ולשאת את הכלים]. **כִּי** – בגלל שהרגתם **אִישׁ בִּבְנוֹ וּבְאָחִיו** – איש את בנו (בן ביתו) ואת אחיו (מאם). כלומר – תמלאו את ידכם בזכות שהרגתם אפילו איש את קרובו. כפי שאמרנו זה מצריך מסירות נפש גדולה. [הזכרנו את עקידת יצחק, אוה"ח כ"ט]. **וְלָתֵת עֲלֵיכֶם הַיּוֹם בְּרָכָה** – ובזכות זה תקבלו היום ברכה מד'. הברכה זה שתהפכו להיות השבט הנבחר (אבע"ז). הפעולה של הלויים דומה לאילן שיש בו ענפים רעים וכדי שהאילן יצמח צריך לזמר את הענפים הרעים, כמובן זה נעשה רק מציווי אלוקי, ועי"ז אין ח"ו פגיעה במידת הרחמים של הלווים בדומה לעקידת יצחק (אוה"ח).

**תפילת משה.** דגשים: מסירות הנפש הגדולה של משה ואהבתו את עם ישראל אהבה בלי גבול.

[**(ל)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{ל}!)**וַיְהִי מִמָּחֳרָת[[67]](#footnote-67)** – בי"ז בתמוז נשתברו הלוחות, בי"ח בתמוז[[68]](#footnote-68) משה שרף את העגל והרגו את החוטאים, עכשיו אנו בי"ט בתמוז. **וַיֹּאמֶר מֹשֶׁה אֶל הָעָם אַתֶּם חֲטָאתֶם חֲטָאָה גְדֹלָה** – משה עולה לבקש שד' יסלח לעם ישראל, אך חשוב לו להדגיש לעם שזה לא מגמד את גודל העוון. וכמובן, לולי תשובתם של עם ישראל אין משמעות לתפילתו של משה ולכן על עם ישראל לשוב בתשובה, ובשביל לשוב בתשובה הם צריכים להבין את גודל החטא (ספורנו). **וְעַתָּה אֶעֱלֶה אֶל ד'** – להר סיני. **אוּלַי אֲכַפְּרָה בְּעַד חַטַּאתְכֶם** – אבקש שד' יכפר לכם על החטא[[69]](#footnote-69). אמנם ד' אמר שלא יכלה את בני ישראל, אך עדיין לא כיפר להם על החטא, ומי יודע איזה עונש כבד יוטל על עם ישראל.

[**(לא)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{לא}!)**וַיָּשָׁב מֹשֶׁה אֶל ד' וַיֹּאמַר אָנָּא** – לשון בקשה (אונקלוס), משה מתחנן לפני ד'. הזכרנו שמשה התפלל 40 יום רצוף בלי לישון ובלי לאכול, המון תפילות. כל כולו היה למען עם ישראל, לכפר להם על החטא. **חָטָא הָעָם הַזֶּה חֲטָאָה גְדֹלָה** – אינני יכול לומר – זה לא חטא כל כך גדול, תסלח להם (מלבי"ם). **וַיַּעֲשׂוּ לָהֶם אֱלֹהֵי זָהָב** – אלוהים מזהב.

[**(לב)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{לב}!)**וְעַתָּה אִם תִּשָּׂא חַטָּאתָם** – תסלח להם, תרים מהם את החטא – מצויין. **וְאִם אַיִן** – ואם לא. **מְחֵנִי נָא** – תמחה אותי בבקשה. **מִסִּפְרְךָ אֲשֶׁר כָּתָבְתָּ** – מספר הזכויות, שם כתבת את כל הזכויות שלי. כלומר – תקח את כל הזכויות שלי ותעביר אותם לטובת עם ישראל, ואז ממילא לא ישאר לי זכויות (ספורנו). אני מוכן לסבול את עונשם (רמב"ן). פלאי פלאות, איזו מסירות נפש. משה רבינו כל כך אוהב את עם ישראל והוא מוכן לאבד את כל הזכויות שלו ואת כל העולם-הבא שלו (הרצי"ה, וכן אגרת תקנ"ה) למען עם ישראל. אפילו שהם חטאו בחטא כל כך גדול הוא עדיין אוהב אותם בכל ליבו.

[**(לג)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{לג}!)**וַיֹּאמֶר ד' אֶל מֹשֶׁה מִי אֲשֶׁר חָטָא לִי אֶמְחֶנּוּ מִסִּפְרִי** – אי אפשר למחות ולבטל את הזכויות שלך, שהרי אתה לא חטאת. מי שעשה זכויות יקבל שכר ומי שחטא יענש (ספורנו). אבל כפי שנראה ד' מקבל את התפילות של משה רבינו וזוקף את הזכויות של משה לטובת עם ישראל בלי לבטל ממנו את הזכויות (ע"פ העמ"ד).

[**(לד)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{לד}!)**וְעַתָּה לֵךְ נְחֵה אֶת הָעָם** – תוביל את העם. **אֶל אֲשֶׁר דִּבַּרְתִּי לָךְ** – אל המקום שדיברתי איתך, אל א"י. **הִנֵּה מַלְאָכִי יֵלֵךְ לְפָנֶיךָ** – עונש ראשון. הקב"ה לא ילך בעצמו עם עם ישראל אלא מלאך. **וּבְיוֹם פָּקְדִי** - כשאזכור ואעניש את עמ"י על חטא כלשהו - **וּפָקַדְתִּי עֲלֵיהֶם חַטָּאתָם** – אני אצרף להם חטא זה. לפני שמשה התפלל התכוון הקב"ה להעניש אותם בבת אחת, אך בזכות תפילותיו של משה אומר הקב"ה שהעונש ינתן טיפין טיפין[[70]](#footnote-70). אנו רואים כמה חמור החטא הזה שגם כשהקב"ה סולח, עדיין עונש חייב להגיע.

[**(לה)**](file:///C:\תורת%20אמת%20-%20352\Temp\his_temp_1_2.htm#שמות פרק-לב-{לה}!)**וַיִּגֹּף ד' אֶת הָעָם[[71]](#footnote-71)** – הרג אותם במגיפה, מדובר על החוטאים בעדים וללא התראה. **עַל אֲשֶׁר עָשׂוּ אֶת הָעֵגֶל אֲשֶׁר עָשָׂה אַהֲרֹן:[[72]](#footnote-72)**

**העונש על חטא העגל – ד' לא בקרבנו.** דגשים: ההבנה שחטא לא נמחה כל כך בקלות, ואפילו שעם ישראל שב בתשובה, ואפילו שמשה כל כך הרבה מתפלל עדיין נענשו בעונש גדול שד' לא איתם. הבנת משמעות העונש שזה פועל יוצא מן החטא – עם ישראל התרחק על ידי העגל, אז ד' נהיה רחוק ממנו.

פרק ל"ג [**(א)**](file:///C:\תורת%20אמת%20-%20352\Temp\his_temp_1_2.htm#שמות פרק-לג-{א}!)**וַיְדַבֵּר ד' אֶל מֹשֶׁה** – נראה שזה נאמר ב40 יום האמצעיים שמשה רבינו בהר. **לֵךְ עֲלֵה מִזֶּה אַתָּה וְהָעָם אֲשֶׁר הֶעֱלִיתָ מֵאֶרֶץ מִצְרָיִם** – תעלו מכאן לא"י. א"י גבוהה מכל הארצות, ולא"י רק עולים. [נזכרנו שלעיל היה כתוב "לך רד" והכוונה הייתה מן ההר, אך הסברנו שמשה יורד ממדרגתו, כאן כשכבר נמצאים באמצע תהליך התשובה, הקב"ה אומר למשה – תעלה, עכשיו אתה עולה במדרגה לעומת הירידה שירדת לפני כן]. **אֶל הָאָרֶץ אֲשֶׁר נִשְׁבַּעְתִּי לְאַבְרָהָם לְיִצְחָק וּלְיַעֲקֹב לֵאמֹר לְזַרְעֲךָ אֶתְּנֶנָּה:**

[**(ב)**](file:///C:\תורת%20אמת%20-%20352\Temp\his_temp_1_2.htm#שמות פרק-לג-{ב}!)**וְשָׁלַחְתִּי לְפָנֶיךָ מַלְאָךְ** – יש כאן פירוט של מה שנאמר בפרק הקודם בפסוק ל"ד (רבינו מיוחס). ד' ישלח מלאך, ולא ילך בעצמו. **וְגֵרַשְׁתִּי** – אני אגרש דרך המלאך. רואים שעדיין ד' איתנו (שכתב לשון 'וגרשתי'), אלא שאין זה השראת שכינה בצורה ישירה. **אֶת הַכְּנַעֲנִי הָאֱמֹרִי וְהַחִתִּי וְהַפְּרִזִּי הַחִוִּי וְהַיְבוּסִי** – מה עם הגרגשי? ראינו כבר כמה פעמים שהוא לא נכתב, כי ברח מעצמו (אפה ראינו?).

[**(ג)**](file:///C:\תורת%20אמת%20-%20352\Temp\his_temp_1_2.htm#שמות פרק-לג-{ג}!)**"**לך עלה מזה" (פסוק א'), לאן? - **אֶל אֶרֶץ זָבַת חָלָב וּדְבָשׁ** "ושלחתי לפניך מלאך" (פסוק ב'), למה? - **כִּי לֹא אֶעֱלֶה בְּקִרְבְּךָ** – ומדוע? **כִּי עַם קְשֵׁה עֹרֶף אַתָּה** – ועלול אתה שוב לחטוא, ואז - **פֶּן אֲכֶלְךָ בַּדָּרֶךְ** – שמא אכלה אותך בדרך לא"י. כי אינו דומה מי שחוטא לפני רבו למי שחוטא שלא בפני רבו. מי שמצייר עם הטושים על הלוח כשאני נמצא עושה מעשה יותר חמור מאשר כשהוא לבד בכיתה ועושה זאת, כמו כן מי שמדבר באמצע שיעור כשהרב נחום פה עושה מעשה חמור יותר.

[**(ד)**](file:///C:\תורת%20אמת%20-%20352\Temp\his_temp_1_2.htm#שמות פרק-לג-{ד}!)**וַיִּשְׁמַע הָעָם אֶת הַדָּבָר הָרָע הַזֶּה** – שהקב"ה לא יעלה איתם לא"י, אלא רק ע"י מלאך. **וַיִּתְאַבָּלוּ** – כי השכינה לא תשרה עימם. וכיצד התאבלו? (כן משמע ברשב"ם) **וְלֹא שָׁתוּ** – לא שמו **אִישׁ עֶדְיוֹ עָלָיו** - איש תכשיטו, עם ישראל לא שמו על עצמם את התכשיטים שהיו רגילים לשים.

[**(ה)**](file:///C:\תורת%20אמת%20-%20352\Temp\his_temp_1_2.htm#שמות פרק-לג-{ה}!)**וַיֹּאמֶר ד' אֶל מֹשֶׁה אֱמֹר אֶל בְּנֵי יִשְׂרָאֵל** – אל תצטערו על זה שאני לא עולה בקרבכם, כי זה לטובתכם. **אַתֶּם עַם קְשֵׁה עֹרֶף** – ועלולים לחטוא. **רֶגַע אֶחָד אֶעֱלֶה בְקִרְבְּךָ וְכִלִּיתִיךָ** – אם אעלה בקרבך, אז ברגע אחד של כעס אני אכלה אותך. ולכן עדיף לכם שהמלאך הוא שיוביל אתכם לא"י. **וְעַתָּה** – ועכשיו, ישנו עונש ישיר - **הוֹרֵד עֶדְיְךָ מֵעָלֶיךָ** – תוריד את התכשיטים מעליך. קשה, הרי עם ישראל כבר הורידו? א. הורידו חלק, ד' מצווה שיורידו הכל (רמב"ן). ב. חלק הורידו, ד' מצווה שכולם יורידו. ג. הורידו לזמן קצר וד' מצווה שיורידו לתמיד (שפ"ח, רס"ג). ד. הורידו את התכשיטים, עכשיו ד' מצווה שיורידו את הכתרים שקיבלו בהר סיני כשאמרו נעשה ונשמע (כלי יקר). **וְאֵדְעָה מָה אֶעֱשֶׂה לָּךְ** – ואני יודע באיזה עונש אני עתיד להעניש אותך[[73]](#footnote-73).

[**(ו)**](file:///C:\תורת%20אמת%20-%20352\Temp\his_temp_1_2.htm#שמות פרק-לג-{ו}!)**וַיִּתְנַצְּלוּ** – ויסירו , ויורידו. **בְנֵי יִשְׂרָאֵל אֶת עֶדְיָם מֵהַר חוֹרֵב** – את התכשיטים או את הכתרים שהיו להם מהר סיני.

[**(ז)**](file:///C:\תורת%20אמת%20-%20352\Temp\his_temp_1_2.htm#שמות פרק-לג-{ז}!)**וּמֹשֶׁה יִקַּח אֶת הָאֹהֶל** – לשון הווה, לקח את האוהל. **וְנָטָה לוֹ** – והקים את האוהל (אונקלוס). **מִחוּץ לַמַּחֲנֶה** – כי ד' לא שורה בתוך המחנה, ולא יוכל להתגלות אליו בתוך המחנה (רמב"ן). **הַרְחֵק מִן הַמַּחֲנֶה** – כמה רחוק? אלפיים אמה, כמו הארון בספר יהושע. וכך יוכלו בני ישראל ללכת אל משה רבינו בשבת, כי בשבת אפשר ללכת עד אלפיים אמה. **וְקָרָא לוֹ אֹהֶל מוֹעֵד** –כמו שהמשכן נקרא אהל מועד, כך גם האהל של משה נקרא אהל מועד, שכשד' רוצה בזמן מסוים להתגלות למשה, הוא מתגלה לו דרך האהל. **וְהָיָה כָּל מְבַקֵּשׁ ד'** – כל מי שרוצה לשמוע את דבר ד' – את התורה שד' אומר למשה. **יֵצֵא אֶל אֹהֶל מוֹעֵד אֲשֶׁר מִחוּץ לַמַּחֲנֶה:**

[**(ח)**](file:///C:\תורת%20אמת%20-%20352\Temp\his_temp_1_2.htm#שמות פרק-לג-{ח}!)**וְהָיָה כְּצֵאת מֹשֶׁה** – כאשר יוצא משה מן המחנה **אֶל הָאֹהֶל יָקוּמוּ כָּל הָעָם וְנִצְּבוּ אִישׁ פֶּתַח אָהֳלוֹ** – הכריזו – עכשיו משה יוצא, ובאותו רגע היה מעמד נפלא – כל עם ישראל עומד כל אחד בפתח של האהל שלו. **וְהִבִּיטוּ אַחֲרֵי מֹשֶׁה עַד בֹּאוֹ הָאֹהֱלָה**– עם ישראל שמח שיש לו מנהיג כה גדול ונפלא שהשכינה מדברת עימו.

[**(ט)**](file:///C:\תורת%20אמת%20-%20352\Temp\his_temp_1_2.htm#שמות פרק-לג-{ט}!)**וְהָיָה כְּבֹא** – כאשר בא **מֹשֶׁה הָאֹהֱלָה** – אל האוהל שלו. **יֵרֵד עַמּוּד הֶעָנָן** – שנמצא למעלה, כפי שלמדנו – "לא ימיש...". **וְעָמַד פֶּתַח הָאֹהֶל וְדִבֶּר** – ד' **עִם מֹשֶׁה:**

[**(י)**](file:///C:\תורת%20אמת%20-%20352\Temp\his_temp_1_2.htm#שמות פרק-לג-{י}!)**וְרָאָה כָל הָעָם אֶת עַמּוּד הֶעָנָן עֹמֵד פֶּתַח הָאֹהֶל וְקָם כָּל הָעָם וְהִשְׁתַּחֲוּוּ אִישׁ פֶּתַח אָהֳלוֹ** – כאן אנו רואים המשך התעלות של עם ישראל. עם ישראל שממנו היו כאלו שהשתחוו לע"ז, משתחווים כעת לשכינה.

[**(יא)**](file:///C:\תורת%20אמת%20-%20352\Temp\his_temp_1_2.htm#שמות פרק-לג-{יא}!)**וְדִבֶּר ד' אֶל מֹשֶׁה פָּנִים אֶל פָּנִים** - בשונה מנביא רגיל שנופל על פניו, משה עומד על רגליו (ספורנו). **כַּאֲשֶׁר יְדַבֵּר אִישׁ אֶל רֵעֵהוּ** – בשפה רגילה, בשונה מנביא רגיל שד' מדבר איתו בחידות (ספורנו). אחד מעיקרי האמונה זה שמשה הוא אדון לכל הנביאים, ונבואתו שונה מכל נבואה. **וְשָׁב אֶל הַמַּחֲנֶה** – התורה מדגישה שמשה לא נשאר כל הזמן באהל, משה יודע שהוא צריך לרומם את עם ישראל ללמד אותם ולקרב אותם (תנחומא). **וּמְשָׁרְתוֹ יְהוֹשֻׁעַ בִּן נוּן** – רמב"ן: בינון – פירושו הנבון. **נַעַר** – עשינו חשבון שהוא בן 56[[74]](#footnote-74) א"כ מה הכוונה נער? נער זה משרת של מישהו חשוב (ביחס לאיש החשוב הוא נער), רמב"ן. אפשרות נוספת – הוא היה לומד תורה מאז שהיה נער (מוסף רש"י). **לֹא יָמִישׁ מִתּוֹךְ הָאֹהֶל** – לא יצא מתוך האהל. גם כאשר משה הלך לעם יהושע נשאר כל הזמן ללמוד בהתמדה עצומה (העמ"ד).[[75]](#footnote-75)

**בקשת משה שד' ילך עימנו.** דגשים: הרצון הגדול לשכינת ד', אפילו שזה יכול לגרום לעונשים גדולים לעם ישראל. כוחה הגדול של התפילה. כוחו הגדול של משה רבינו.

[**(יב)**](file:///C:\תורת%20אמת%20-%20352\Temp\his_temp_1_2.htm#שמות פרק-לג-{יב}!)**וַיֹּאמֶר מֹשֶׁה אֶל ד' רְאֵה** – תתבונן.**[[76]](#footnote-76) אַתָּה אֹמֵר אֵלַי** – אמרת לי. **הַעַל** – תעלה **אֶת הָעָם הַזֶּה** – לא"י. **וְאַתָּה לֹא הוֹדַעְתַּנִי** – לא הודעת לי **אֵת אֲשֶׁר תִּשְׁלַח עִמִּי** – קשה: הרי ד' הודיע למשה "ושלחתי לפניך מלאך'"?! אלא הפירוש: מה שהודעת לי שתשלח לפנינו מלאך, זה כאילו לא נחשבת הודעה כי איננו רוצים מלאך אלא אנחנו רוצים שאתה בעצמך תלך עימנו[[77]](#footnote-77). **וְאַתָּה אָמַרְתָּ** – מכאן עד סוף הפסוק, זה מה שד' אמר: א. **יְדַעְתִּיךָ בְשֵׁם** – בחרתי בך (כמו שלמדנו על בצלאל "קראתי בשם"). שאתה חשוב יותר משאר בני אדם, לכן אני קורא לך בשם שלך[[78]](#footnote-78). ב. **וְגַם** – אמרת לי - **מָצָאתָ חֵן בְּעֵינָי:**

[**(יג)**](file:///C:\תורת%20אמת%20-%20352\Temp\his_temp_1_2.htm#שמות פרק-לג-{יג}!)**וְעַתָּה אִם נָא** – ועכשיו, בבקשה, אם באמת **מָצָאתִי חֵן בְּעֵינֶיךָ** – שברור שזו האמת.[[79]](#footnote-79) **[[80]](#footnote-80)הוֹדִעֵנִי נָא אֶת דְּרָכֶךָ** – תודיע לי את הדרך בה נלך לארץ ישראל. שזה הכוונה שאתה תהיה המוביל שלנו ולא מלאך (רשב"ם). **וְאֵדָעֲךָ** – וכך אני, וכל עם ישראל נוכל לדעת ולהכיר אותך. כלומר – ללמוד מדרכיך. **לְמַעַן אֶמְצָא חֵן בְּעֵינֶיךָ** – כדי שאראה שבאמת אני מוצא חן בעיניך. **וּרְאֵה כִּי עַמְּךָ הַגּוֹי הַזֶּה**[[81]](#footnote-81) – משה מתחנן לד' שיסכים ללכת עם עם ישראל, כי הגוי הזה הוא העם שלך – אתה יצרת אותו (בדומה לטענה שאמר משה רבינו ב"ויחל...")[[82]](#footnote-82).

[**(יד)**](file:///C:\תורת%20אמת%20-%20352\Temp\his_temp_1_2.htm#שמות פרק-לג-{יד}!)**וַיֹּאמַר פָּנַי יֵלֵכוּ** – הקב"ה מקבל את בקשתו של משה רבינו ואומר – אני אלך אתכם ואחזור להשרות את שכינתי בתוככם. הפנים זה השכינה. **וַהֲנִחֹתִי לָךְ** – ואניח לך מכל האויבים מסביב (רשב"ם).

[**(טו)**](file:///C:\תורת%20אמת%20-%20352\Temp\his_temp_1_2.htm#שמות פרק-לג-{טו}!)**וַיֹּאמֶר אֵלָיו אִם אֵין פָּנֶיךָ הֹלְכִים אַל תַּעֲלֵנוּ מִזֶּה** – משה רבינו מאוד שמח בתשובתו של ד', ואומר – אם לא היית מסכים לא היה טעם להעלות אותנו מזה, כי בלי השראת השכינה אין לעם ישראל מה לעשות בא"י. משה רבינו שמח בזה אפילו שהוא יודע שכשד' הולך אם יש חטא העונש יהיה הרבה יותר גדול.

[**(טז)**](file:///C:\תורת%20אמת%20-%20352\Temp\his_temp_1_2.htm#שמות פרק-לג-{טז}!)**וּבַמֶּה יִוָּדַע אֵפוֹא[[83]](#footnote-83) כִּי מָצָאתִי חֵן בְּעֵינֶיךָ אֲנִי וְעַמֶּךָ** – הרי איך נדע – אנחנו והגויים – שאני ועם ישראל מצאנו חן בעיניך. **הֲלוֹא בְּלֶכְתְּךָ עִמָּנוּ** – רק על ידי זה שאתה בעצמך הולך עימנו. **וְנִפְלֵינוּ אֲנִי וְעַמְּךָ** – שנהיה מובדלים לטובה. **מִכָּל הָעָם אֲשֶׁר עַל פְּנֵי הָאֲדָמָה**[[84]](#footnote-84) – מכל הגויים. יש כאן בקשה נוספת: לא רק שתשרה שכינתך עלינו, אלא שהשכינה תשרה רק עלינו ולא על הגויים. ואכן לכל עם יש שר ששולט עליו, ורק לעם ישראל אין שר, כי ד' הוא האלוקים.

[**(יז)**](file:///C:\תורת%20אמת%20-%20352\Temp\his_temp_1_2.htm#שמות פרק-לג-{יז}!)**וַיֹּאמֶר ד' אֶל מֹשֶׁה גַּם אֶת הַדָּבָר הַזֶּה אֲשֶׁר דִּבַּרְתָּ אֶעֱשֶׂה** – שלא אשרה שכינתי על הגויים. **כִּי** – בגלל ש.. **מָצָאתָ חֵן בְּעֵינַי וָאֵדָעֲךָ בְּשֵׁם** – אנו רואים שיש פה התעלות של עם ישראל מדרגה אחר מדרגה, בזכות מסירות הנפש והתפילה הגדולה של משה רבינו.

**בקשת משה לראות את כבוד ד'.** דגשים: המדרגה הגבוהה שמשה ועם ישראל מגיעים בעקבות תפילת משה ומסירות נפשו. הרצון הגדול של משה להתקרב לד'. יראת ד' – יש מדרגות שאי אפשר להשיג. מידות טובו והשגחתו של ד' להיטיב לברואיו. כמה איננו מבינים את הפסוקים האלו.

**(יח)** **וַיֹּאמַר** – עד לפני לא הרבה זמן עם ישראל היה בתחתית המדרגה, משה רבינו רואה שבזכות התפילות שלו ד' מתרצה, וחפץ בעם ישראל. משה 'מנצל את ההזדמנות' ומבקש בקשה מופלאה מאוד. **הַרְאֵנִי נָא אֶת כְּבֹדֶךָ** – את המדרגה הכי עליונה שאפשר לראות. הרי נביא נקרא 'רואה'. נביא יכול לראות הרבה דברים עליונים. משה רבינו מבקש לראות את הדבר הכי עליון שיכול להיות. אנו לא מבינים כלום במדרגות האלו.

**(יט)** **וַיֹּאמֶר** - ד' עונה למשה שאת הבקשה הגדולה הזאת הוא לא יכול לקבל, כפי שיבואר בפסוק הבא. אבל ד' אומר למשה שהוא יגיד לו דבר אחר נפלא מאוד: **אֲנִי אַעֲבִיר כָּל טוּבִי עַל פָּנֶיךָ** – אני אלמד אותך את ה'טוב' שלי, הדרך הטובה שבה אני פועל בעולם. (אלו יג' מידות רחמים שיובאו בהמשך). **וְקָרָאתִי בְשֵׁם ה' לְפָנֶיךָ** – אני אגיד לך (דרך י"ג מידות הרחמים) את ההתגלות שלי בעולם (ע"פ הספורנו). ומה היא ההתגלות? **וְחַנֹּתִי אֶת אֲשֶׁר אָחֹן** – שאני נותן מתנת חינם למי שאני מחליט. **וְרִחַמְתִּי אֶת אֲשֶׁר אֲרַחֵם** - ומרחם על מי שאני מחליט. ועל ידי שתדע את המידות האלוקיות שמשפיעות טוב על העולם לחון ולרחם, ותגיד אותם בכך תעורר רחמי שמים, כמו שנלמד בעז"ה בפרק הבא.

**(כ)** **וַיֹּאמֶר** – אבל מה שביקשת, לראות את כבודי, זה אי אפשר - **לֹא תוּכַל לִרְאֹת אֶת פָּנָי כִּי לֹא יִרְאַנִי הָאָדָם וָחָי** - עוד לפני שיראה אותו כבר ימות, מרוב הקדושה העליונה. ואפילו משה רבינו לא יכול לראות. סיפרנו על ר' יהושע בן חנניה שהמחיש זאת לקיסר הרומאי ע"י השֶמֶש: א"א להסתכל בשמש אלא רק באור ובחוֹם שהיא משפיעה.

**(כא)** **וַיֹּאמֶר ה' הִנֵּה מָקוֹם אִתִּי**- יש מקום בהר סיני. **וְנִצַּבְתָּ עַל הַצּוּר** - ואתה תעמוד שם על הסלע, שם אלמד אותך את דרכי טובי.

**(כב)** **וְהָיָה בַּעֲבֹר כְּבֹדִי** – כשאני אעבור שם. איננו מבינים מה הכוונה. תהיה התגלות מאוד מאוד גדולה שמשה לא מסוגל לראות אותה. **וְשַׂמְתִּיךָ בְּנִקְרַת הַצּוּר**- אשים אותך במערה בסלע. **וְשַׂכֹּתִי כַפִּי עָלֶיךָ**- אסוכך, אגן עליך ע"י עמוד הענן, שלא תראה את כבודי. **עַד עָבְרִי** – עד שאני אעבור.

**(כג)** **וַהֲסִרֹתִי אֶת כַּפִּי** - אסיר את עמוד הענן. **וְרָאִיתָ אֶת אֲחֹרָי** – את הדרך בה אני מתגלה בעולם. אלמד אותך את דרכי טובי, אבל **וּפָנַי לֹא יֵרָאוּ** - את כבודי לא תראה.

**קבלת הלוחות השניות וגילוי הנהגת ד' בי"ג מידות של רחמים.** דגשים:

פרק ל"ד [**(א)**](file:///C:\תורת%20אמת%20-%20352\Temp\his_temp_1_2.htm#שמות פרק-לד-{א}!) **וַיֹּאמֶר ה' אֶל מֹשֶׁה** – בכ"ט באב. **פְּסָל לְךָ[[85]](#footnote-85) שְׁנֵי לֻחֹת אֲבָנִים** – תחתוך אבנים בצורה של לוחות (כמו פיסול בעץ). **כָּרִאשֹׁנִים** – כמו לוחות ראשונים, אלא ששם היו הלוחות מעשה אלוקים ופה מעשה אדם. **וְכָתַבְתִּי עַל הַלֻּחֹת אֶת הַדְּבָרִים אֲשֶׁר הָיוּ עַל הַלֻּחֹת הָרִאשֹׁנִים אֲשֶׁר שִׁבַּרְתָּ**[[86]](#footnote-86) – המכתב עדיין מכתב אלוקים. אחרי ההודעה על החזרת השכינה לישראל, ד' אומר למשה שהוא גם יתן לעמ"י לוחות חדשים. וזה מאד משמח! מכח כל התפילות של משה רבינו, ומכח החזרה בתשובה של עם ישראל [עשיית דין בחוטאים, האבל על סילוק השכינה, השתחוויה לשכינה וכו'], ד' מגלה את רחמיו על עמו ואנחנו עולים שוב 'בסולם' - חוזרת השראת השכינה ומקבלים לוחות שניים. מצד אחד ראינו פה עליה יותר גדולה, בזכות החזרה בתשובה, ומצד שני הלוחות השניים אינם באותה דרגה של הלוחות הראשונים, החטא פגם.

[**(ב)**](file:///C:\תורת%20אמת%20-%20352\Temp\his_temp_1_2.htm#שמות פרק-לד-{ב}!)**וֶהְיֵה נָכוֹן לַבֹּקֶר** – תהיה מוכן שיגיע הבקר. **וְעָלִיתָ בַבֹּקֶר** – בא' אלול. **אֶל הַר סִינַי וְנִצַּבְתָּ לִי שָׁם עַל רֹאשׁ הָהָר:**

[**(ג)**](file:///C:\תורת%20אמת%20-%20352\Temp\his_temp_1_2.htm#שמות פרק-לד-{ג}!)**וְאִישׁ לֹא יַעֲלֶה עִמָּךְ** – בשונה מלוחות ראשונים שאהרן ובניו עלו לתחילת ההר (אבע"ז), כאן אף אחד לא יהיה באיזור (יכול להיות שאפילו יהושע לא הלך עם משה, העמ"ד). **וְגַם אִישׁ אַל יֵרָא בְּכָל הָהָר**  - לא יראו אף אחד שם, בשונה מהמעמד הראשון בו עם ישראל עמדו בתחתית ההר (רמב"ן). **גַּם הַצֹּאן וְהַבָּקָר אַל יִרְעוּ אֶל מוּל הָהָר הַהוּא** – אפילו מול ההר, לעומת הפעם הקודמת בה יכלו לרעות עד הגבול. ומדוע? אומר הרמב"ן שהלוחות האלו הן מכוחו של משה – מכח תפילתו ומסירות נפשו, לכן הם יותר שייכות דווקא אליו, לעומת הראשונות שהיה המעמד בעבור כל ישראל[[87]](#footnote-87).

[**(ד)**](file:///C:\תורת%20אמת%20-%20352\Temp\his_temp_1_2.htm#שמות פרק-לד-{ד}!)**וַיִּפְסֹל שְׁנֵי לֻחֹת אֲבָנִים כָּרִאשֹׁנִים וַיַּשְׁכֵּם[[88]](#footnote-88) מֹשֶׁה בַבֹּקֶר** – כפי שלמדנו בפרשת יתרו כל עליותיו של משה הן בהשכמה. [יש כאן תיקון ל"וישכימו" של חטא העגל.] **וַיַּעַל אֶל הַר סִינַי כַּאֲשֶׁר צִוָּה ד' אֹתוֹ וַיִּקַּח בְּיָדוֹ שְׁנֵי לֻחֹת אֲבָנִים:**

[**(ה)**](file:///C:\תורת%20אמת%20-%20352\Temp\his_temp_1_2.htm#שמות פרק-לד-{ה}!)**וַיֵּרֶד ה' בֶּעָנָן** – ד' מתגלה למשה בענן. כפי שאמר בסוף הפרק הקודם: "ושכותי כפי עליך עד עברי", הענן מהווה מסך בין משה לבורא עולם, (כמו שהענן מאפשר לנו להסתכל על השמש). **וַיִּתְיַצֵּב** – ד' **עִמּוֹ** - עם משה (רמב"ן). **שָׁם וַיִּקְרָא** – ד'. **בְשֵׁם** **ה'** – ד' קרא וגילה את שמו, כפי שאמר למשה בפסוק י"ט: "וקראתי בשם ד' לפניך" (רשב"ם).

[**(ו)**](file:///C:\תורת%20אמת%20-%20352\Temp\his_temp_1_2.htm#שמות פרק-לד-{ו}!)**וַיַּעֲבֹר ה' עַל פָּנָיו** – ד' העביר את השכינה (אונקלוס) לפני משה, על מנת שיכיר את דרכי טובו של ד', כמו שאמר לו בפסוק י"ט. עכשיו ד' מפרט למשה את דרכי טובו. **וַיִּקְרָא** – ד' יתברך מלמד את משה את י"ג מידות הרחמים[[89]](#footnote-89): **ה' ה' אֵל** – אלו כינויים של ד' (רמב"ן), לא נתעסק בהבנת כל אחד מהם, כי הדברים עמוקים מאוד (לענ"ד). **רַחוּם** – כרחם אב על בנים (אבע"ז). **וְחַנּוּן** – כמו שכתב: "וחנותי את אשר אחון" (נלענ"ד). **אֶרֶךְ אַפַּיִם** – מאריך את הכעס. כלומר – לא כועס ישר, אלא מחכה קצת, אולי החוטא ישוב בתשובה, ואז לא יהיה צריך להעניש אותו. **וְרַב חֶסֶד** – ד' עושה איתנו חסד הרבה מעבר למה שמגיע לנו. **וֶאֱמֶת** – ד' נותן שכר טוב לעושי רצונו, כפי מידת האמת.

[**(ז)**](file:///C:\תורת%20אמת%20-%20352\Temp\his_temp_1_2.htm#שמות פרק-לד-{ז}!)**נֹצֵר חֶסֶד לָאֲלָפִים** – שומר את החסד שהאדם עושה ל2000 דורות (כיוון שלא כתוב לכמה אלפים, אז מיעוט רבים שנים). **נֹשֵׂא עָוֹן וָפֶשַׁע וְחַטָּאָה** – נושא, סולח – את העוונות והפשעים והחטאים. עוון זה עבירה במזיד, פשע זה עבירה להכעיס, חטאה זה עבירה בשוגג. **וְנַקֵּה לֹא יְנַקֶּה** – ואע"פ שהוא סולח, הוא לא מנקה לגמרי את העוון, אלא מעניש קצת קצת (כמו במשל של החצץ). כמובן מי שישוב בתשובה לא יענש בכלל, כי ד' לא חפץ להעניש. **פֹּקֵד עֲוֹן אָבוֹת** – שומר וזוכר את העוון שהאב עושה, ואף שלא העניש בהתחלה כדי שהאב יוכל לשוב (ספורנו), העונש בסוף מגיע, על מי? **עַל בָּנִים וְעַל בְּנֵי בָנִים עַל שִׁלֵּשִׁים וְעַל רִבֵּעִים** – אם הדור השלישי או הרביעי עדיין חוטא הוא נענש. שמנו לב שאת העונש ד' זוכר ל4 דורות, ואילו את השכר ד' שומר ל2000 דורות, פי 500. כמה ד' רוצה לתת שכר יותר מאשר להעניש. ספרנו את י"ג המידות כשיטת ר"ת: ד'.ד'.אל.רחום. וחנון. ארך אפים. ורב חסד. ואמת. נוצר חסד לאלפים. נושא עוון. ופשע, וחטאה, ונקה. ומה עם ההמשך? ההמשך זה מידות לא של רחמים[[90]](#footnote-90), אמנם זה גם נצרך, אי אפשר בלי להעניש את הרשעים, אבל העיקר זה המידות של הרחמים, ואותם אנו אומרים מידי יום, או בימי שני וחמישי, ובודאי ביום הכיפורים בכדי לעורר רחמי שמים. גם בברית מילה אנו נוהגים לומר מידות אלו של רחמים. ראינו גם את ההקדמה לזה "אל מלך".

[**(ח)**](file:///C:\תורת%20אמת%20-%20352\Temp\his_temp_1_2.htm#שמות פרק-לד-{ח}!)**וַיְמַהֵר מֹשֶׁה וַיִּקֹּד אַרְצָה** – הוריד את הראש – הקודקוד לארץ. **וַיִּשְׁתָּחוּ** – והשתחווה. כפי שלמדנו בסוף הפרק הקודם, כאן מתגלה ההתגלות שנקרא 'אחורי ד'', זו התגלות מאוד גדולה ומופלאה, לכן משה רבינו משתחווה. ולמה עשה זאת משה מהר? כי זה מבטא את רמת ההכנעה של משה (כך הדין בתפילת עמידה – צריך להשתחוות מהר ולזקוף לאט[[91]](#footnote-91), ספורנו).

בקשה נוספת של משה [**(ט)**](file:///C:\תורת%20אמת%20-%20352\Temp\his_temp_1_2.htm#שמות פרק-לד-{ט}!)**וַיֹּאמֶר אִם נָא מָצָאתִי חֵן בְּעֵינֶיךָ אֲדֹנָי יֵלֶךְ נָא אֲדֹנָי בְּקִרְבֵּנוּ** – אמנם כבר משה ביקש וד' הסכים. אך הרי ד' אמר שלא כדאי שהוא ילך איתם, שהרי כך עלולים להיענש ביתר חומרה על חטאיהם? לכן משה פה מבקש: **כִּי** – אם **עַם קְשֵׁה עֹרֶף הוּא** – כלומר – אם עם ישראל יחטא, כיוון שהוא עם קשה עורף אני מבקש ש.. **וְסָלַחְתָּ לַעֲוֹנֵנוּ וּלְחַטָּאתֵנוּ** – תסלח לעוונות שלנו ולא תכלה אותנו. [יכול להיות שדווקא בגלל שד' הולך איתנו הוא יכול למחול לנו, מה שלא יכול מלאך לעשות, כמו שראינו בפרשת משפטים]. **וּנְחַלְתָּנוּ** – ורק אנו נהיה הנחלה שלך ולא הגויים. לשון 'נחלה' הוא לעולם. כלומר – כיוון שגם אם נחטא אתה תסלח לנו, א"כ השראת השכינה בתוכינו היא לעולם, כמו נחלה שהיא לעולם (ע"פ פירוש האוה"ח. וכך מסביר קצו"מ ברש"י כפשוטו).

[**(י)**](file:///C:\תורת%20אמת%20-%20352\Temp\his_temp_1_2.htm#שמות פרק-לד-{י}!) **וַיֹּאמֶר**  - ד' מקבל את בקשתו הנוספת של משה ואומר. **הִנֵּה אָנֹכִי כֹּרֵת בְּרִית** – דבר קבוע, שלא יתבטל. ומה הברית? שאם תגידו את י"ג מידות אחנון וארחם, גם אם מישהו לא זכאי לכך (רש"י ל"ג:י"ט). ובנוסף: **נֶגֶד** – לפני, מול. **כָּל עַמְּךָ אֶעֱשֶׂה נִפְלָאֹת** – דברים גדולים ונפלאים. **אֲשֶׁר לֹא נִבְרְאוּ בְכָל הָאָרֶץ וּבְכָל הַגּוֹיִם[[92]](#footnote-92)** – שמלתך לא בלתה, ענני הכבוד, נצחון סיחון ועוג, שמש בגבעון דום, קריעת הירדן וכו' וכו' (ראב"ם ואברבנאל). **וְרָאָה כָל הָעָם אֲשֶׁר אַתָּה בְקִרְבּוֹ אֶת מַעֲשֵׂה ד' כִּי נוֹרָא הוּא אֲשֶׁר אֲנִי עֹשֶׂה עִמָּךְ** – לא רק עם כל העם, אלא באופן מיוחד איתך – כפי שנלמד בסוף הפרשה "כי קרן עור פניו".

סיכום התהליך הנורא שעברנו: בתחילה ד' רוצה לכלות את עם ישראל משה מתפלל ומבטל את הגזירה. כשמשה יורד מההר, ישנו תהליך של תשובה: שבירת הלוחות, כתישת העגל והריגת החוטאים במים, מסירות הנפש של שבט לוי והריגת החוטאים, מגיפה. אח"כ משה מתפלל תפילת 'ויחל', ד' מקבל את התפילה ומקטין את הגזירה, אך עדיין הגזירה היא שמלאך ילך. (משה יוצא מן המחנה). משה מרבה בתפילות ומבקש: א. שד' ילך – בקשתו מתקבלת. ב. שד' לא ישרה על הגויים – בקשתו מתקבלת. ג. לראות כבוד ד' – ד' מראה לו את הנהגתו בעולם ומלמד אותו י"ג מידות של רחמים. ד. שגם כשד' הולך ועם ישראל חוטא שד' ירחם – בקשתו מתקבלת.

**אזהרה על איסור ע"ז בארץ.** דגשים: הריחוק שצריך להתרחק מהגויים. הסיבה שהתורה מצווה להרוג את שבעת העמים. דרכו של יצר הרע לדרדר את האדם עוד ועוד. כמה גדול וקשה יצר ע"ז.

**(יא)** **שְׁמָר לְךָ אֵת אֲשֶׁר אָנֹכִי מְצַוְּךָ הַיּוֹם** – בעקבות חטא העגל, הקב"ה חוזר ומזהיר ומדגיש את איסור ע"ז (פסיקתא זוטא, ראינו שגם לפני חטא העגל ד' הזהיר פעמים רבות, כל שכן אחרי החטא). ביחוד שעם ישראל הולך להיכנס לארץ ישראל, שם הסכנה גדולה יותר, כמו שנפרט. **הִנְנִי גֹרֵשׁ**- מגרש. **מִפָּנֶיךָ אֶת הָאֱמֹרִי וְהַכְּנַעֲנִי וְהַחִתִּי וְהַפְּרִזִּי וְהַחִוִּי וְהַיְבוּסִי**- מה עם הגרגשי? התורה יודעת שהגרגשי יעזוב מעצמו את א"י[[93]](#footnote-93).

**(יב)**כפי שלמדנו ד' לא יגרש בבת אחת את כל יושבי הארץ [כ"ג;כ"ט], התורה מזהירה לגבי הגוים שישארו עדיין בארץ: **הִשָּׁמֶר לְךָ** - תזהר. **פֶּן** - שלא חס וחלילה **תִּכְרֹת בְּרִית לְיוֹשֵׁב הָאָרֶץ אֲשֶׁר אַתָּה בָּא עָלֶיהָ** – בא אליה, אל הארץ. יבוא עם שלא ירצה שתהרוג אותו ויבקש ממך לכרות ברית – הוא לא יעשה לך שום דבר רע ואתה לא תעשה לו שום דבר רע (איזה עם הצליח לעשות זאת?) **פֶּן יִהְיֶה** – שלא יהיה **לְמוֹקֵשׁ**- למכשול, לתקלה**. בְּקִרְבֶּךָ** - בתוכך, בתוך עמ"י.

**(יג)** **כִּי**- אלא **אֶת מִזְבְּחֹתָם תִּתֹּצוּן**- על מזבח שבנוי מהרבה אבנים, שייך לשון 'נתיצה'. **וְאֶת מַצֵּבֹתָם תְּשַׁבֵּרוּן** – מצבה עשויה אבן אחת, ועליה שייך לשון 'שבירה'. **וְאֶת אֲשֵׁרָיו**- עץ שעבדו אותו כאילו הוא ע"ז **תִּכְרֹתוּן** – כך תעשו, על מנת שלא תישאר שום עבודה זרה בארץ ישראל.

**(יד)** **כִּי** – ולמה תעשה זאת. כדי ש... (לענ"ד) **לֹא תִשְׁתַּחֲוֶה לְאֵל אַחֵר** – ולמה? **כִּי ה' קַנָּא שְׁמוֹ** - אחד משמותיו של ד' הוא 'קנא'. פירוש: לא מוותר לעובדי ע"ז[[94]](#footnote-94). **אֵל קַנָּא הוּא** – מלך שמוותר – לא נורא אם גונבים, לא נורא אם מלכלכים את הארמון – הוא לא מלך טוב. יש הבדל בין רחמן לוותרן. "כל האומר הקב"ה וותרן..."

**(טו)**התורה מסבירה למה לא לכרות ברית עם הגויים: **פֶּן** – אם חס ושלום[[95]](#footnote-95). **תִּכְרֹת בְּרִית לְיוֹשֵׁב הָאָרֶץ וְזָנוּ**- הגויים יטעו, ילכו **אַחֲרֵי אֱלֹהֵיהֶם וְזָבְחוּ לֵאלֹהֵיהֶם** - והם ישחטו ויקריבו קרבנות לע"ז שלהם. **וְקָרָא לְךָ** – איזה גוי אחד יקרא לך ויציע לך להשתתף בסעודה. **וְאָכַלְתָּ מִזִּבְחוֹ**- מהבשר, מהסעודה. ואתה תאמר לעצמך – לא נורא, אני בסך הכל אוכל קצת אוכל טעים. אבל, ברגע שאתה נמצא איתו בסעודה, ואתה משתתף בשמחה ובריקודים, ושמה הכל בערבוביה של גברים ונשים, ולאט לאט אתה תתחבר אליהם יותר ויותר, עד ש...

**(טז) וְלָקַחְתָּ מִבְּנֹתָיו לְבָנֶיךָ** – תציע לבן שלך להתחתן עם הבת של הגוי, ח"ו. **וְזָנוּ בְנֹתָיו אַחֲרֵי אֱלֹהֵיהֶן** – והבנות הגויות ילכו אחרי האלוהים שלהם. **וְהִזְנוּ אֶת בָּנֶיךָ** – והם יגרמו לבן שלך, שהתחתן איתם ללכת **אַחֲרֵי אֱלֹהֵיהֶן** – זה התחיל בהשתתפות וסעודה ונגמר בע"ז. לכן התורה מצווה שלא לכרות להם ברית, אלא להרוג את כל שבעת העמים שנמצאים בארץ ישראל.

**(יז)** **אֱלֹהֵי מַסֵּכָה** - אלהי מתכת **לֹא תַעֲשֶׂה לָּךְ** – שלא תחטא ח"ו שוב בחטא העגל.

**מצוות נוספות שהתורה מדגישה אחרי חטא העגל.**

הקדמה: מכאן התורה כותבת עוד מצוות שחשוב מאוד לקיים, על מנת לא לעבוד ע"ז. הראשונה שבהם פסח שהוא זכר ליצאת מצרים. אם אנו זוכרים שד' הוא זה שיצר אותנו והוציא אותנו ממצרים, אנו לא נכשל באיסור ע"ז. אח"כ מצוות בכור, שזה מזכיר לנו את מכת בכורות – את אהבת ד' אותנו ובחירתו בנו. **(יח)** **אֶת חַג הַמַּצּוֹת תִּשְׁמֹר** – תשמור את המצוות של חג המצות[[96]](#footnote-96). **שִׁבְעַת יָמִים תֹּאכַל מַצּוֹת אֲשֶׁר צִוִּיתִךָ** – כמו שציויתי אותך (לענ"ד). **לְמוֹעֵד חֹדֶשׁ הָאָבִיב -** חג המצות צריך להיות בזמן חודש האביב**. כִּי בְּחֹדֶשׁ הָאָבִיב יָצָאתָ מִמִּצְרָיִם** – הקב"ה הוציא אותנו דווקא בחודש האביב, לכן ד' מצווה אותנו לדאוג שפסח יהיה בחודש האביב. כיצד? לעבר את השנה. דיברנו על עיבור השנה.

**(יט)** **כָּל פֶּטֶר רֶחֶם –** כל אדם שפותח את הרחם, שנולד ראשון. **לִי –** הרי הוא מוקדש לי. **וְכָל מִקְנְךָ -** המקנה שלך. **תִּזָּכָר -** שתלד זכר, שהוא **פֶּטֶר –** פותח את רחמה, גם הוא יהיה מוקדש לי. וצריך להקריב אותו לד'. ובאיזה מקנה? **שׁוֹר וָשֶׂה** – הכוונה לכל הבהמות הטהורות.

**(כ) וּפֶטֶר חֲמוֹר** – והראשון יפתח את רחם בחמור. בבהמות הטמאות יש מצות בכור רק בחמור. **תִּפְדֶּה בְשֶׂה -** תיתן לכהן שה תמורת החמור. השה יהיה של הכהן, ואין בו קדושה, והחמור יהיה שלך ואין בו קדושה. **וְאִם לֹא תִפְדֶּה** – אם לא תרצה לפדותו, אסור לך להשתמש בו אלא **וַעֲרַפְתּוֹ –** תשחט אותו מהעורף. **כֹּל בְּכוֹר בָּנֶיךָ תִּפְדֶּה –** בפסוק הקודם התורה לימדה אותנו שבכור אדם לד'. כאן התורה מפרת מה הכוונה, שצריך לפדות את הבן, על ידי שנותנים לכהן 5 סלעים. **וְלֹא יֵרָאוּ פָנַי רֵיקָם –** כשאדם לראות פני ד', אסור לו לבוא ריקני, בלי קרבן. אלא עליו להביא קרבן לד'. קרבן זה נקרא 'קרבן ראיה'. דווקא מי שעולה בשלושת הרגלים חייב להקריב את הקרבן.

**(כא)** **שֵׁשֶׁת יָמִים תַּעֲבֹד וּבַיּוֹם הַשְּׁבִיעִי תִּשְׁבֹּת בֶּחָרִישׁ וּבַקָּצִיר תִּשְׁבֹּת -** אפילו בעונת החריש והקציר, שהגויים עובדים יומם ולילה כדי להספיק לחרוש לפני שירד הגשם וכדומה, כשמגיע שבת אנו צריכים לשבות ממלאכה[[97]](#footnote-97).

**(כב)** **וְחַג שָׁבֻעֹת תַּעֲשֶׂה לְךָ בִּכּוּרֵי קְצִיר חִטִּים –** אז מביאים את שתי הלחם שהם המנחה הראשונה מהחיטים החדשות של השנה. החיטים המבוכרות מהחיטים הקצורות. **וְחַג הָאָסִיף –** סוכות, בהם אוספים את התבואה הביתה בשביל שהתבואה לא תתקלקל מהגשם. **תְּקוּפַת הַשָּׁנָה –** בתחילת השנה החדשה, אחר שהשנה עשתה היקף של שנה שלימה.[[98]](#footnote-98)

**(כג)** **שָׁלֹשׁ פְּעָמִים בַּשָּׁנָה** – בפסח, שבועות וסוכות. **יֵרָאֶה כָּל זְכוּרְךָ -** כל הזכרים של עמ"י יראו, שיראו אותם **אֶת פְּנֵי הָאָדֹן ד' אֱלֹהֵי יִשְׂרָאֵל** – התורה מדגישה שד' הוא האדון של עם ישראל, ולכן צריך ללכת להיראות במקום גילוי שכינתו. וזה יחזק אצל כל אחד ואחד מעם ישראל את האמונה בד', וישמור עליו שלא יחטא ח"ו בחטא של ע"ז.

**(כד)** **כִּי אוֹרִישׁ –** כאשר אגרש. **גּוֹיִם מִפָּנֶיךָ וְהִרְחַבְתִּי אֶת גְּבוּלֶךָ –** ואני ארחיב ואגדיל את גבול הממלכה שלך. **וְלֹא יַחְמֹד אִישׁ** - אף אחד מהגוים לא ירצה לגזול ולקחת **אֶת אַרְצְךָ בַּעֲלֹתְךָ לֵרָאוֹת אֶת פְּנֵי ה' אֱלֹהֶיךָ שָׁלֹשׁ פְּעָמִים בַּשָּׁנָה –** אף שבזמן הזה רק נשים וילדים נמצאים בכל הארץ, ובקלות יכולים גוים לבוא ולכבוש חזרה מקומות שכבשנו להם, מבטיחה התורה שזה לא יקרה. הבטחה נפלאה, איזו השגחה.

**(כה)** **לֹא תִשְׁחַט עַל חָמֵץ -** כשיש לך חמץ, **דַּם זִבְחִי -** את קרבן הפסח. מכאן נלמד שמחצות היום אסור שיהיה חמץ, שהרי מחצות מתחילים להקריב את קרבן הפסח. **וְלֹא יָלִין לַבֹּקֶר –** ולא ישן עד הבקר, כלומר - אסור שישאר בבוקר. **זֶבַח חַג הַפָּסַח -** האֵמורים של קרבן פסח, שצריך להקטירם גבי על המזבח.

**(כו)** **רֵאשִׁית בִּכּוּרֵי** – ההתחלה של ההתחלה של הפירות של **אַדְמָתְךָ תָּבִיא בֵּית ה' אֱלֹהֶיךָ -** מצוות ביכּורים. **לֹא תְבַשֵּׁל גְּדִי -** לאו דוקא, אלא כל בשר בהמה. **בַּחֲלֵב אִמּוֹ -** לאו דוקא, אלא בכל חלב בהמה. פסוק זה היה כתוב כבר לפני כן. ובתורה הוא כתוב שלוש פעמים, למדו מזה חז"ל שאסור לאכול, אסור ליהנות ואסור לבשל[[99]](#footnote-99).

**לוחות שניים וקרינת עור פני משה.** דגשים: המדרגה העצומה של משה רבינו. ענוותנותו של משה רבינו. יכולת הקבלה דווקא מתוך יראה מצד אחד וקבלת ההארה מצד שני.

[**(כז)**](file:///C:\תורת%20אמת%20-%20352\Temp\his_temp_1_2.htm#שמות פרק-לד-{כז}!)**וַיֹּאמֶר ד' אֶל מֹשֶׁה כְּתָב לְךָ אֶת הַדְּבָרִים הָאֵלֶּה** – מפסוק י"א[[100]](#footnote-100). אזהרות לאיסור כריתת הברית וע"ז, ובנוסף מצוות החגים, פטר רחם, עליה לרגל ועוד. **כִּי עַל פִּי הַדְּבָרִים הָאֵלֶּה כָּרַתִּי אִתְּךָ בְּרִית וְאֶת יִשְׂרָאֵל** – לאחר שעם ישראל 'הפרו את הברית', ד' חוזר ומדגיש את המצוות היסודיות, ובזה הוא כורת ברית חוזרת עם ישראל, ברית שלא תפר לעולם (רמב"ן).

[**(כח)**](file:///C:\תורת%20אמת%20-%20352\Temp\his_temp_1_2.htm#שמות פרק-לד-{כח}!)**וַיְהִי שָׁם** – משה **עִם ד' אַרְבָּעִים יוֹם וְאַרְבָּעִים לַיְלָה לֶחֶם לֹא אָכַל** – משה. **וּמַיִם לֹא שָׁתָה** – משה. יש כאן התעלות של משה, כמו שהיה בהכנה של לוחות הראשונים[[101]](#footnote-101). **וַיִּכְתֹּב** – ד' (רשב"ם, אבע"ז). **עַל הַלֻּחֹת אֵת דִּבְרֵי הַבְּרִית עֲשֶׂרֶת הַדְּבָרִים** – חזרנו והזכרנו: 40 יום ראשונים – קבלת לוחות ראשונים. 40 יום שניים – בקשת סליחה. 40 יום שלישיים – קבלת לוחות שניים.[[102]](#footnote-102)

**[(כט)](file:///C:\\תורת%20אמת%20-%20352\\Temp\\his_temp_1_2.htm" \l "שמות פרק-לד-{כט}!) וַיְהִי בְּרֶדֶת מֹשֶׁה מֵהַר סִינַי וּשְׁנֵי לֻחֹת הָעֵדֻת בְּיַד מֹשֶׁה בְּרִדְתּוֹ מִן הָהָר וּמֹשֶׁה לֹא יָדַע כִּי קָרַן עוֹר פָּנָיו**– נהיה לו הארת פנים, כמו קרינה שיוצאת מהשמש ('קרן' מלשון קרינה ולא מלשון קרן, רשב"ם).נראה שמשה לא ידע כי הוא הרגיש איש פשוט, והוא לא שם לב באיזה דרגה גבוהה הוא.**בְּדַבְּרוֹ אִתּוֹ** – עור פניו הקרין מתוך מה שמשה דיבר עם ד'. חז"ל מלמדים אותנו שזה קרה כאשר ד' שם את כפו (את עמוד הענן) בפתח המערה ועבר בכבודו. המראה הגדול הזה הביא למשה את האור הגדול בפניו.

[**(ל)**](file:///C:\תורת%20אמת%20-%20352\Temp\his_temp_1_2.htm#שמות פרק-לד-{ל}!)**וַיַּרְא אַהֲרֹן וְכָל בְּנֵי יִשְׂרָאֵל אֶת מֹשֶׁה וְהִנֵּה קָרַן עוֹר פָּנָיו וַיִּירְאוּ מִגֶּשֶׁת אֵלָיו** – פחדו, לא פחד שיעשה להם משהו, אלא מהמדרגה הגדולה של הקדושה שנראית לו מהפנים. התורה מדגישה את אהרן, שאפילו שהוא קרוב במדרגתו למשה, כעת הוא הרגיש יראה גדולה ממנו מגודל המדרגה שזכה אליה משה.

[**(לא)**](file:///C:\תורת%20אמת%20-%20352\Temp\his_temp_1_2.htm#שמות פרק-לד-{לא}!)**וַיִּקְרָא אֲלֵהֶם מֹשֶׁה** – שיתקרבו אליו, כי אין מה לחשוש. **וַיָּשֻׁבוּ אֵלָיו אַהֲרֹן וְכָל הַנְּשִׂאִים בָּעֵדָה** – נשיאי העדה, החשובים שבעדה, אלו הזקנים. **וַיְדַבֵּר מֹשֶׁה אֲלֵהֶם** – משה לימד אותם את כל המצוות מתחילת פרשת תרומה (שהרי אחרי חטא העגל הוא לא לימד אותם את מה שד' אמר לו בעליה הראשונה להר).

[**(לב)**](file:///C:\תורת%20אמת%20-%20352\Temp\his_temp_1_2.htm#שמות פרק-לד-{לב}!)**וְאַחֲרֵי כֵן נִגְּשׁוּ כָּל בְּנֵי יִשְׂרָאֵל וַיְצַוֵּם אֵת כָּל אֲשֶׁר דִּבֶּר ד' אִתּוֹ בְּהַר סִינָי** – מפרשת תרומה. א"כ קודם ד' אמר לאהרן, אח"כ לאלעזר ואיתמר, כפי שרש"י מלמדנו, אח"כ לזקנים ואח"כ לכל עם ישראל. כך יוצא שמשה לימד 4[[103]](#footnote-103) פעמים. משה הלך ואהרן לימד, אהרן הלך ואלעזר ואיתמר לימדו, הם הלכו והזקנים לימדו, ואז כל העם לימדו זה את זה.

[**(לג)**](file:///C:\תורת%20אמת%20-%20352\Temp\his_temp_1_2.htm#שמות פרק-לד-{לג}!)**וַיְכַל מֹשֶׁה מִדַּבֵּר אִתָּם** – כשמשה סיים ללמד את עם ישראל. **וַיִּתֵּן עַל פָּנָיו מַסְוֶה** – כיסוי. בגד. ולמה נתן? הסברנו על פי הכלי יקר – מתוך הענווה שלו. הסברים נוספים שהסבירו – זו מדרגה גבוהה שאי אפשר לזכות אליה כל הזמן.

[**(לד)**](file:///C:\תורת%20אמת%20-%20352\Temp\his_temp_1_2.htm#שמות פרק-לד-{לד}!)**וּבְבֹא מֹשֶׁה לִפְנֵי ד' לְדַבֵּר אִתּוֹ יָסִיר אֶת הַמַּסְוֶה עַד צֵאתוֹ**  - כמובן כשמדברים עם ד' לא שמים את המסווה, זה לא מכובד, וגם כדי לקבל את ההארה הגדולה. **וְיָצָא וְדִבֶּר אֶל בְּנֵי יִשְׂרָאֵל אֵת אֲשֶׁר יְצֻוֶּה** – גם אז ללא המסווה.

[**(לה)**](file:///C:\תורת%20אמת%20-%20352\Temp\his_temp_1_2.htm#שמות פרק-לד-{לה}!)**וְרָאוּ בְנֵי יִשְׂרָאֵל אֶת פְּנֵי מֹשֶׁה כִּי** – ש.. **קָרַן עוֹר פְּנֵי מֹשֶׁה** – נראה שכך מקבלים תורה. מלאי יראה ונפגשים עם כל הקדושה. **וְהֵשִׁיב מֹשֶׁה אֶת הַמַּסְוֶה עַל פָּנָיו**  - כשסיים ללמד את עם ישראל **עַד בֹּאוֹ לְדַבֵּר אִתּוֹ** – עם ד'. זה היה כל תקופת הר סיני, בכל המצוות שד' לימד אותו בחומש ויקרא (ומסתבר שהיה כך כל 40 שנה).

**בס"ד**

1. פתיחה: קראתי מבפנים את סוף שמואל ב', אמרתי שדוד המלך חשב שמותר לו לספור (ע"פ אוה"ח אצלינו). ראינו איזה נגף גדול היה ושאלתי – למה אסור לספור. [↑](#footnote-ref-1)
2. הרחבה: שאלתי – אפה ד' אומר זאת למשה? כמה ילדים טעו ואמרו מבין הכרובים. [↑](#footnote-ref-2)
3. תשע"ג: את פסוק י"ב הסברתי על פי הנצי"ב, ההסבר קצת מורכב, לכן הקדמנו ולמדנו 2 דינים: א. כל שנה בר"ח אדר מתחילים לתת מחציות השקל בשביל להקריב את קרבן התמיד, שזה ניתן ע"י כל ישראל ולכולם יש שותפות בו. ב. אסור למנות את ישראל אלא כ"א מישראל נותן משהו ומונים את החפצים. 2 דינים אלו נלמדים בפסוק הראשון.

   [**(יב)**](file:///C:\Users\user\Desktop\תורת%20אמת%20לא%20לשימוש\Temp\his_temp_1_3.htm#שמות פרק-ל-{יב}!) **כִּי תִשָּׂא** – כאשר תרצה לקבל **אֶת רֹאשׁ בְּנֵי יִשְׂרָאֵל** – את המנין של בני ישראל **לִפְקֻדֵיהֶם** – כיצד תקבל מהו הסכום של כל ישראל? לא ע"י ספירה רגילה, אלא תקח מהם מחצית השקל, ותספור את המחציות. יש כאן הלכה לדורות שאסור לספור את עם ישראל (ונראה שאפילו לא את כל העם). אלא שהסיבה שכתוב כאן למנות ע"י מחצית השקל היא בגלל חיוב נוסף, אך מצד איסור המניה אפשר להסתפק בחרס שכל אחד יביא, כמו שהיה אצל שאול. **וְנָתְנוּ אִישׁ כֹּפֶר נַפְשׁוֹ לַה' בִּפְקֹד אֹתָם** – יש פה דין נוסף! אם כבר אתה מתכנן למנות אותם, תנצל את ההזדמנות לקחת מהם את מחצית השקל שהם צריכים להביא מידי שנה בשביל להקריב את קרבנות הציבור. שהרי קורבן התמיד הוא קרבן של כל עם ישראל, וממחצית השקל של כל ישראל מקריבים קרבן זה. [וזהו "כופר נפשו", כי הקרבנות הם מכפרים על העוונות שלנו]. **וְלֹא יִהְיֶה בָהֶם נֶגֶף בִּפְקֹד אֹתָם** – אם יספרו את העם ללא מחצית השקל יהיה להם נגף – מכה. וכך היה בימי דוד, שמתו במגפה 70 אלף, בגלל שדוד ספר את העם. [הסבר זה הוא לפי הנצי"ב, ולפי זה מובן מה המקור לחיוב נתינת מחצית השקל מידי שנה]. חישבנו שכל ישראל נותנים כל חייהם 10,000 כיכר כסף. ועל זה כתוב שאנו מקדימים שקלנו לשקלי המן (ספורנו). [↑](#footnote-ref-3)
4. חידה: מילה בפסוק שנקראת ישר והפוך? "ונתנו", בעל הטורים. [↑](#footnote-ref-4)
5. צ"ע המקור להסבר שלי. ברש"י כפשוטו – ראשו ועיקרו של החשבון. [↑](#footnote-ref-5)
6. הפעלה: לקחתי את כל הילדים בערבוביא וביקשתי ממשהו לספור, היה קשה. אך כשעברו לידו אחד אחד ספר אותם בקלות. [↑](#footnote-ref-6)
7. בעל הטורים: גימטריא "עשיר ודל". [↑](#footnote-ref-7)
8. ולפי זה אם רוצים למנות סוגי מניה שונים אפשר, ולא חייבים דווקא מגיל 20. [↑](#footnote-ref-8)
9. תשע"ג: הקב"ה מצווה את משה למנות את עם ישראל, ולהשתמש עם הכסף לקרבנות [ובאמת משה ימנה אותם בתחילת ספר במדבר]. **וְנָתַתָּ אֹתוֹ עַל עֲבֹדַת אֹהֶל מוֹעֵד** – תצרף אותו לעוד חצי שקל שיתנו בשביל עבודת אהל מועד, הכסף הזה הוא היה מיועד לאדנים. נזכרנו בזה שהיו 100 אדני כסף, וכל אדן הוא כיכר כסף, וכל כיכר הוא 3,000 שקלים, א"כ האדנים היו 300,000 שקלים, שזה בדיוק מספר מחציות השקלים שנותנים שישים ריבוא. [↑](#footnote-ref-9)
10. צ"ע: האם המטרה היא המניה או רק התרומה? ברש"י פסוק ט"ז "לכפר על נפשותיכם", אומר - "כשמנאן", משמע שיש פה דין של מניה. [↑](#footnote-ref-10)
11. כיכר של קודש כפול היה, של המן היה 1,500 [↑](#footnote-ref-11)
12. 600,000 נותנים כל אחד מחצית השקל, זה יוצא 300,000 שקל. כיכר כסף זה 1500 שקלים, כמה כיכרות זה 300,000 שקל? 200 כיכר(זה חשבון של רש"י בכורות ה.) במשך 50 שנה נותנים כל ישראל 10,000 כיכר כסף. [אך בתוס' מגילה טז. נראה שבפעם אחת נותנים כל עם ישראל 10,000 כיכר כסף, וצ"ע. [↑](#footnote-ref-12)
13. פירוש נוסף של האבע"ז – כי הוא לא היה מהתרומה של כולם אלא רק של הנשים. [↑](#footnote-ref-13)
14. חידה: אפה עוד כתוב 'כן? סוף וישב מקץ והכן של המנורה. [↑](#footnote-ref-14)
15. תלמידים תשע"ד: התלמידים היקרים שאלו: והרי יגיע למזבח העולה בלי לראות את הכיור? והרי הוא נכנס לאהל מועד דרך צפון, אז למה זה לא משוך לצד צפון? למה לא שמו את הכיור צמוד למזבח העולה? ענה תלמיד יקר – כשעולה על הכבש כדי להגיע למזבח הוא רואה את הכיור. ועדיין לא נחה דעתם של התלמידים מהתירוץ הזה. וצ"ע. [↑](#footnote-ref-15)
16. צ"ב מי זה שצריך לתת את המים מידי יום. [↑](#footnote-ref-16)
17. צ"ב כמה רוחצים מהיד ומהרגל. [↑](#footnote-ref-17)
18. כך כותב רש"י. אך דעת התוס' ביומא ה, שבכניסה לתוך המשכן צריכים רחיצה אף אם אינם עובדים. וכן נראה מסברא, וגם אפשר להבין זאת יותר מפשט הפסוקים, ואולי יותר נכון להסביר כך לילדים. [↑](#footnote-ref-18)
19. כמו "ראש ממשלה" שאפשר שפירושו – החשוב שבממשלה. [↑](#footnote-ref-19)
20. חידה: אפה כתוב עוד פעם הין? בפרק הקודם. [↑](#footnote-ref-20)
21. הרחבה: ניסינו להיזכר מהם הדברים שעשו כדי לקדש את הכהנים. [↑](#footnote-ref-21)
22. ליתר דיוק הפסוק: אסור לשמן הזה להיות ניסך על בשר אדם. [↑](#footnote-ref-22)
23. חידה: אפה עוד כתוב מתכונת? בשמות, ואת מתכונת הלבנים. [↑](#footnote-ref-23)
24. צריך בירור: נראה לי גם שימות בלי ילדים או שילדיו ימותו. [↑](#footnote-ref-24)
25. אך בכריתות ה. למדו כן מכאן. [↑](#footnote-ref-25)
26. צ"ע: האם מותר בשביל הקטורת שעל מזבח הזהב? הרי קטורת זו נלקחת מהציבור כנלמד מפסוק לה? ונראה לי יותר שהכוונה להקטרה על מזבח העולה. וברמב"ם ובמפרשיו לא מפורש דבר זה. [↑](#footnote-ref-26)
27. תלמידים שתע"ד: – תלמיד אהוב הסביר שכל אחד שעושה עובר על איסור, אבל אם עושה בשביל להריח בה עובר על איסור יותר חמור. וכיוון לדברי האוה"ח שאם עושה לא להריח עובר על לאו, ואם להריח חייב כרת. [↑](#footnote-ref-27)
28. פתיחה: שאלתי איזה דברים מראים לנו במשכן אחדות? החושן ואבני השהם. הכרובים זה מול זה. תרומת האדנים מכל עם ישראל. היריעות מתאחדות – והיה המשכן אחד. הוסיף לנו תלמיד – ד' אחד והוא משרה את שכינתו על משכן שכולם מאוחדים. גם כאן אנו רואים: רש"י לקמן (לה;לד) מביא את דברי חז"ל: "ואהליאב- משבט דן. מן הירודין שבשבטים מבני השפחות, והשווהו המקום לבצלאל למלאכת המשכן והוא מגדולי השבטים...". הסברנו שבמשכן שייכים כל ישראל. [תלמיד הזכיר את סדר ההליכה במדבר- יהודה ראשון ודן מאסף.נפלא מאד!] [↑](#footnote-ref-28)
29. המפרשים מדברים על מילה זו, לא התייחסנו. [↑](#footnote-ref-29)
30. כיתה ג' תשע"ד: [תלמיד שאל: למה אצל בצלאל כתוב גם שם סבו ואצל אהליאב כתוב רק שם אביו? - (שאלת החזקוני). תלמידים ענו: 1)יש כאן הדרגה: בצלאל היה הממונה הראשי- כתוב גם שם אביו וגם שם סבו. אהליאב היה הסגן- כתוב רק שם אביו. כל חכמי לב- לא כתובים שמותיהם בכלל... 2) בזכות זה שחור מסר את נפשו בחטא העגל, זכה שנכדו יעשה את המשכן (מדרש תנחומא).] [↑](#footnote-ref-30)
31. ראינו שב"אתה חונן" יש "חכמה בינה ודעת". [↑](#footnote-ref-31)
32. תלמידים תשע"ד: **תלמיד יקר הסביר: כל הכלים זה מה שיפורט להלן. תלמיד יקר שאל: למה פירוט זה של כל הכלים נכתבו אחרי אהליאב וכל חכם לב, וסוגי המלאכות נכתבו רק על בצלאל?** [↑](#footnote-ref-32)
33. הרחבה: שאלתי – מה זה? אפשר להבין שזה בגדי הכהן הגדול. אך אמרנו שנעשה עכשיו עבודת מחקר: פתחנו בעוד 2 מקומות: סוף במדבר, ופרק לט. קראנו בסוף במדבר, שם ראינו באריכות את כיסוי כלי המשכן, ושמנו לב שאין שם שש. אח"כ קראנו בפרק לט, שם ראינו בגדי השרד – תכלת ארגמן ותולעת שני, למה התורה לא הביאה שש? קמ"ל שבגדי השרד זה הבגדים המכסים את הכלים. [↑](#footnote-ref-33)
34. פתיחה: אפה הוזכר שבת עד כה? א. פרשת בראשית. ב. פרשת בשלח - בענין ירידת המן. ג. עשרת הדיברות. ד. פרשת משפטים (כג;יב). הוסיפו גם – במרה משה רבינו לימד על השבת. [↑](#footnote-ref-34)
35. תלמידים תשע"ד: **תלמיד יקר שאל למה כתוב כפול? הסברנו ע"פ שפ"ח שזה בא לומר שחייב מיתה ממש ולא רק בידי שמים.** [↑](#footnote-ref-35)
36. צ"ע: מה פירוש המילה כי? בכתב ובקבלה – ימות כי כרת נפשו מעם ישראל (וזה לא כרש"י)? [↑](#footnote-ref-36)
37. צ"ע למה התורה כפלה. אולי – קודש, ולכן כל העושה יומת. בא להסביר למה יומת. ואולי יש פה 2 בחינות – לד' ולכם. [↑](#footnote-ref-37)
38. שרנו "ושמרו בני ישראל", אפשר להמשיך לשיר זאת בימי שישי. [↑](#footnote-ref-38)
39. הרחבה: מתנה טובה... בגמרא במסכת שבת. [↑](#footnote-ref-39)
40. חידה: כמה פסוקים דיבר ד' עם משה? תלמיד ספר, ולא ספר את המילים שכתוב בהם "וידבר ד' אל משה לאמר". [↑](#footnote-ref-40)
41. צ"ע כוונת רש"י בדה"מ 'ככלותו'. [↑](#footnote-ref-41)
42. פתיחה: ניתן לצייר על הלוח סולם, ולהראות איך עם ישראל עלה (אפשר להדביק איש שעולה בסולם), ואח"כ נופל, ובכל חזרה בתשובה של עם ישראל ועל ידי תפילותיו של משה לראות איך האיש עולה עוד ועוד בסולם עד שהוא מגיע יותר גבוה ממה שהיה בתחילה. [↑](#footnote-ref-42)
43. הפירוש הנכון הוא: ע"י שהורידו נהיו בלי נזמים, וזה שנהיו בלי נזמים זה נקרא ויתפרקו, אך לא ידעתי איך להסביר את זה ולכן הסברתי כמו ההסבר הקל יותר. [↑](#footnote-ref-43)
44. חידה: מילה שאם נקרא אותה הפוך, בלי אות השימוש, לפי הצליל יצא שם של מישהו בחומש בראשית? תרח. [↑](#footnote-ref-44)
45. דוגמא לדבר: אני אומר לילד: תמצא את הממתק וכדומה. והוא מחפש ולא מוצא, אז אני אומר לא – רק אל תחפש שם, אז הוא מבין ששם זה נמצא ואני רוצה לרמוז לו ששם יחפש. [↑](#footnote-ref-45)
46. ראינו באונקלוס – וצלי. [↑](#footnote-ref-46)
47. הוספה: ובמדרש – התפלל עד שאחזתו אחילו – אש של עצמות (ברכות לב.). [↑](#footnote-ref-47)
48. תלמידים תשע"ד: שאל תלמיד אהוב: למי יאמרו? אנו התלמידים: לעמים אחרים / אחד לשני / חשבו / לעם ישראל שיצא ממשה. אמרתי שהתשובה העיקרית זה – חשבו, אך שאל תלמיד – אז למה כתוב 'לאמר'? נפלא מאוד, שאלת האוה"ח. [↑](#footnote-ref-48)
49. תלמידים תשע"ד: שאל תלמיד יקר: הרי זה כבר לא עדות? ענה תלמיד אחר – לא מצליחים להרגיש את הלוחות אך הם קיימות. פלאי פלאות! (הרחבנו בדברים עמוקים קצת בעקבות החידושים המופלאים של התלמידים). [↑](#footnote-ref-49)
50. הפעלה: כתבתי מילה על דף דק, ושאלתי אותם מה כתוב, כשהדף עמד הפוך, כך ראינו איך נראה כתב מראה. אפשר לתת להם משימה בהפסקה לכתוב כתב מראה. [↑](#footnote-ref-50)
51. הרחבה: כמו אבא שהבן שלו חטא חטא גדול – עזב את הארץ או התחתן עם נוכריה. כשחבר שלו ישאל – מה שלום הבנים שלך. הוא לא יספר לו מהעושה אותו הבן, רק יאמר לו – הוא עובד. לא יפרט מה מצבו. [↑](#footnote-ref-51)
52. הפעלה: התלמידים השמיעו את סוגי הקולות האלו. [↑](#footnote-ref-52)
53. תלמידים תשע"ד: שאלנו: למה משה שבר את הלוחות ולא שמר אותם? ענו התלמידים – כי כזה דבר קדוש ועליון לא יכול להיות כאשר עם ישראל ירד בדרגתו. ולמה לא שבר אותם בהר? כדי שעם ישראל יראה ששובר ויזדעזע ממה שהוא עשה. שאל תלמיד אהוב: אז אם כן – למה שבר בתחתית ההר ולא בתוך המחנה? משמע שחזר אחורה. [↑](#footnote-ref-53)
54. הוספה: אין כאן תוכחה לאהרן אלא שאלה, כך מסבירים ברש"י כפשוטו. יש הסבר יפה של הרש"ר הרש – הרי אני שרפתי את העגל ואף אחד לא התנגד, אם כן, מה עשה לך העם הזה שחששת לעמוד לפניו. [↑](#footnote-ref-54)
55. הוספה: מכאן משמע קצת שמשה כעס על אהרן. ויכול להיות שאחרי שאהרן הסביר לו הוא כבר לא כעס. [↑](#footnote-ref-55)
56. חידה: אפה עוד הוזכרה הלשון הזאת? בתחילת ויגש. [↑](#footnote-ref-56)
57. חידה: אפה עוד כתוב 'ברע'? בשמות פרק ה' "ויראו השוטרים כי ברע הוא". בחומש בראשית "ברע מלך סדום". ובשיר הידוע ברע'לה צא החוצא, או לב טהור ברע לי... [↑](#footnote-ref-57)
58. כך אני מבין את הדברים וצ"ע. [↑](#footnote-ref-58)
59. הרחבה: סיפרתי סיפור על ילדה בת 13 שהיתה צריכה לשמור על שני אחיה, וההורים אמרו שיגיעו בשעה 4. הילדים רצו לקחת את הממתקים שמיועדים לשבת ולימי הולדת. היא ידעה שלא יעזור שהיא תסרב, ולכן היא ניסתה לדחות אותם: קודם נסדר את הבית, נעשה רשימה ותבחרו וכו' וכו' הגיע 4 ועשרה, ההורים לא הגיעו, וכבר 2 הילדים לקחו את האצבעות שוקולד ואכלו אותם. ההורים הגיעו אחרי 5 דקות ושאלו – מה עשית לאחים שלך? אז היא הסבירה וכו'. [↑](#footnote-ref-59)
60. תלמידים תשע"ד:דייק תלמיד אהוב מזה שכתוב פה "ואשליכהו" ולא ואשליכם" שלא מדובר על כל הנזמים, אלא על דבר אחד שלם. [↑](#footnote-ref-60)
61. צ"ע: שאלה גדולה איך להסביר את הפסוקים האלו. בפסוק ד' הפשט שאהרן עשה בעצמו. אמנם הקשה הרב נחום – אם כך היה צריך לקחת יומים, ונראה לי שאינו קשה כיוון שהערב רב לא היו מרשים לו לעשות כל כך לאט. אך השאלה איך נסביר פה. וצריך לומר כמו שכתבנו בפנים. ובשפ"ח יש עוד הסבר – שלא אמר את האמת כאן. הרב נחום הציע להסביר ששם אהרן רק התכוון לעשות את העגל ולא עשה, כי ישר לקחו אותו וזה דוחק במילים. יש אפשרות נוספת להסביר את המילים ויצר אותו בחרט – שהוא הכניס הכל בתוך סודר (הסבר ראשון ברש"י) ולפי זה מובן שהוא הכניס לאש ונוצר מעצמו העגל, אך גם זה – להסביר שיש פה כישוף שיצר עגל לא יודע אם כדאי להסביר (תלמיד שאל – שיעשו כישוף שמשה יגיע... זה מבלבל להכניס פה כישופים.). [↑](#footnote-ref-61)
62. הוספה: מובא בשל"ה שאהרון ידע שנתחייבו ישראל כליה כבר כשחשבו לעבוד, ורצה שהמחשבה לעבוד ע"ז תצא אל הפועל, שאם לא כן יומרו הגויים שסתם ד' הרג את עם ישראל. [↑](#footnote-ref-62)
63. הוספה: כן נראה ברש"י שהסביר הרגו איש באחיו – מאימו. ואם היו גם משבטים אחרים לא היה צריך לדחוק כן. [↑](#footnote-ref-63)
64. תלמידים תשע"ד: שאל תלמיד אהוב: החרב צריכה להיות שלופה? ותירץ תירוץ נפלא: זה אם היו באים להלחם, אך כאן באו לפסוק דין של הרשעים, ואם היו באים בתור מלחמה הרשעים לא היו חוזרים בתשובה לפני כן, אך בדרך הזאת הם חוזרים בתשובה ויודעים שזה דינם. [↑](#footnote-ref-64)
65. תלמידים תשע"ד: שאלו התלמידים האהובים: איך יכול להיות שהרגו אחים? הרי בני לוי לא חטאו? א. הכוונה אח מאם, בפסוק כ"ט ראינו שגם הרגו את הבנים, הכוונה בן של בת שהוא גם ישראל ולא משבט לוי (רש"י ב"וזאת הברכה") ב. כל ישראל אחים. ג. היו גם כאלו שלא היו משבט לוי שהיו שותפים בהריגה, והם הרגו את האחים שלהם. ד. הכוונה שגם אם היה למישהו אח שצריך להרוג היו מוכנים להרוג. אמרתי שיש מקום שכתוב שכל ה3000 היו מהערב רב (בזוהר), הקשה תלמיד – אם כן איך יכול להיות שזה אח מאם? צריך לומר כתירוץ ד'. [↑](#footnote-ref-65)
66. באוצר מפרשי הפשט מביא זה בשם אבע"ז. [↑](#footnote-ref-66)
67. פתיחה: ציירתי על הלוח 3 הרים, הם היו צריכים להבין מה זה. אח"כ כתבתי על כל הר מה עשה משה באותם 40 יום ואת התאריכים. [↑](#footnote-ref-67)
68. צ"ע – מנין לי שלא שרף את העגל באותו יום, והעליה הבאה היתה בי"ח? [↑](#footnote-ref-68)
69. הסבר רש"י נראה לי קשה, רש"י התקשה – הרי לא משה הוא המכפר על החטא, ולכן מסביר שמשה יקנח את החטא ע"ש ובשפ"ח. [↑](#footnote-ref-69)
70. פתיחה: פעם גנבו למלך את הטבעת שלו. המלך אמר שמי שגנב את הטבעת יזרקו עליו אבן גדולה. בסוף התגלה שזה הבן שלו. שבוע שלם התהפך המלך ולא ידע כיצד יקיים את גזר הדין, עד שבא אליו איש חכם ואמר לו לפורר את האבן לאבני חצץ וכל פעם לזרוק עליו קצת. כך הקב"ה – וביום פקדי ופקדתי. [↑](#footnote-ref-70)
71. צ"ע מתי זה בדיוק קרה. [↑](#footnote-ref-71)
72. תלמידים תשע"ד: שאל תלמיד אהוב: למה להזכיר שאהרן עשה, הרי זה יכול לבזות אותו? שאלה נפלאה זו שאל האוה"ח, וענה: להיפך, התורה באה לומר – אל תחשוב שאהרן עשה את העגל, אלא הם עשו את העגל שעשה אהרן. [↑](#footnote-ref-72)
73. תשע"ד: ואחליט מה לעשות לעם ישראל. כוונת בורא עולם, שכיוון שהוא רואה את הצער שלהם על זה שהשכינה לא תלך איתם, זה מלמד כמה הם אוהבים את הקב"ה וחפצים בקרבתו, ולפי 'ידיעה' זו יחליט כמה ואיך להעניש אותם (ע"פ הרמב"ן). [↑](#footnote-ref-73)
74. יהושע נפטר אחרי שסיימו לנחול את הארץ. היו 7 שנות כיבוש ו7 שנות חלוקה. אנו נמצאים בשנה הראשונה לצאתם ממצרים, א"כ יש עוד 40 שנה עד שיכנסו לארץ. 40+14 = 54. יהושע נפטר בגיל 110, א"כ כעת הוא בן 56. [↑](#footnote-ref-74)
75. תלמידים תשע"ד: שאל אחד התלמידים האהובים: מתי הקים משה את האהל? הרי הוא היה עולה להר סיני?! זאת שאלה שהתחבטתי בה רבות. וב"ה מתלמידי יותר מכולם, ענו התלמידים תשובות נפלאות: ואלו דבריהם של כמה מן התלמידים יחד: מדובר כאן אחרי ירידתו הראשונה או השניה של משה מן ההר, משה רבינו לא יודע אם ד' יקרא לו שוב לעלות או לא. וכעת הוא צריך לקבל נבואה לא מההר. איך יקבל משה את הנבואה? בשביל זה הקים את האהל. למחרת כבר ד' קרא לו, וא"כ בפועל הזמן שמשה רבינו היה באהל זה רק או בעיקר מאחרי יו"כ. כך נראה להבין מדברי הרמב"ן. [↑](#footnote-ref-75)
76. צ"ע איך להסביר. רש"י, ספורנו. [↑](#footnote-ref-76)
77. ברש"י כפשוטו מסבירים ע"פ גו"א: אתה לא הודעת לי אם אתה מקבל את הבקשה שאתה בעצמך תלך איתנו. וקצת קשה לי, הרי ד' הודיע שהוא לא מקבל את הבקשה הזאת. [↑](#footnote-ref-77)
78. הסבר נוסף של האוה"ח: ושמי ד' לא נודעתי להם, ולך נודעתי בשם ד'. [↑](#footnote-ref-78)
79. הרחבה: כמו שאבא אמר לבנו "אם אני אבא שלך אתה חייב לעשות מה שאני אומר. [↑](#footnote-ref-79)
80. תשע"ד: **הוֹדִעֵנִי נָא אֶת דְּרָכֶךָ** – תודיע לי את הדרך בה אתה מנהיג את עולמך. בשביל מה משה רוצה לדעת עכשיו מה דרך ההנהגה של ד'? **וְאֵדָעֲךָ לְמַעַן אֶמְצָא חֵן בְּעֵינֶיךָ** – למען אדע מה שכר אתה נותן למוצאי חן בעיניך. [↑](#footnote-ref-80)
81. אני הסברתי שיש כאן בקשה אחת. הרב אורי הסביר שאלו שני בקשתו, נ"ל על פי הגמרא ששלוש בקשות בקש משה רבינו. אמנם לפי פירושו יותר נכנס הדברים בפשט המילים, אך רש"י ובחוברות מורשה לא הסבירו כמוהו. וצ"ע. [↑](#footnote-ref-81)
82. הוספה: בלשון האוה"ח: "והיא טענה הנשמעת מכל הטענות שאמר, והוא כי נשמות ישראל הם חלק ד' וכו' ואיך תמאס בחלק עליון, והבן". [↑](#footnote-ref-82)
83. צ"ע בפירוש מילה זו. [↑](#footnote-ref-83)
84. חידה: אפה עוד יש הפלייה בין עם ישראל לגויים? [↑](#footnote-ref-84)
85. אולי כדאי להביא את המשל בדברי רש"י. [↑](#footnote-ref-85)
86. רש"י – אישור על ששיברת. [↑](#footnote-ref-86)
87. הוספה: מוסיף הרמב"ן: "גדול יהיה הכבוד הנגלה על ההר האחרון מן הראשון", כאן אנו רואים שבזכות תפילתו של משה עלינו לדרגה יותר גבוהה ונעלה. [↑](#footnote-ref-87)
88. חידה: על מי עוד נאמר שהשכים לדבר מצווה? אברהם ויעקב. ולדבר עבירה? לבן, בלעם ועם ישראל בחטא העגל. [↑](#footnote-ref-88)
89. הקדמה: גידלנו ורוממנו את י"ג מידות. אמרנו שנוהגים לומר כל יום י"ג מידות למעט אשכנז. כולם נוהגים בשני וחמישי. הספרדים אומרים כמה בשני וחמישי, כולם אומרים בתעניות כמה פעמים. יש זמן שכולם אומרים 3 פעמים – ברגלים. זה דבר כל כך קדוש שאסור לומר זאת סתם, אלא רק במנין. מי שאין לו מנים מה יעשה? י"א שלא יאמר י"א שיאמר בטעמים. בצעירותי שאלתי את הרב מדרכי אליהו זצוק"ל ואמר לי שהבא"ח אומר לומר תרגום. אח"כ שאלתי מאפה מתחיל הי"ג מידות? אח"כ סידרתי את זה מד', ד' עד שהגענו ל13. אמרנו שהמידה האחרונה היא "ונקה", ואע"פ שהאמת היא שהמשפט הוא ונקה לא ינקה, אנו לא רוצים להזכיר את זה. אך הדגשנו שגם זה הוא חלק מן הרחמים, כי אם ד' היה מנקה ומוותר על הכל, לא היו חוששים לחטוא. [↑](#footnote-ref-89)
90. צ"ע: בפרשת שלח משה רבינו בתפילתו על חטא המרגלים אומר חלק ממידות הרחמים ומוסיף גם את ההמשך. [↑](#footnote-ref-90)
91. ברכות יב: [↑](#footnote-ref-91)
92. הרחבה: התלמידים העלו המון נפלאות שד' עשה איתנו בכל הדורות. [↑](#footnote-ref-92)
93. הרחבה: רמז: בדרך כלל כתוב יושב הארץ בלי ו' (ישב), וכאן כתוב עם ו' לרמוז שיש כאן 6 עמים. [↑](#footnote-ref-93)
94. צ"ע איך בדיוק להסביר. ובלשון רש"י כפשוטו: מקנא – תובע את כבודו, ליפרע ולנקום ממכעיסיו ואינו מוותר להם. ושהו כל לשון קנאה – אוחז (מחזיק) בנצחונו ופורע ונוקם מעוזביו [ולפי שהנקמה באה מחמת הקנאה, לכן קינא את הנקמה בלשון 'קנאה' (רא"ם). [↑](#footnote-ref-94)
95. צ"ע הפירוש המדויק של המילה 'פן'. [↑](#footnote-ref-95)
96. תשע"ד: שיהיה בחודש האביב. [↑](#footnote-ref-96)
97. תשע"ד: אפילו בהן, שהן מלאכות שקשורות לעיקר חיי האדם (רמב"ן). [↑](#footnote-ref-97)
98. הרחבה: כדור הארץ מקיף את השמש במשך שנה שלימה. לכן יש ד' עונות. [↑](#footnote-ref-98)
99. הפעלה: שיננו את כל הפסוקים מאת חג המצות תשמור. הילדים היו צריכים לספור כמה מצוות יש. אח"כ קראנו והסברנו את הפסוקים ויחד ספרנו לכמה מצוות אנחנו מגיעים. [↑](#footnote-ref-99)
100. צ"ע: מתוך הפסוק הבא שם כתוב שהברית זה עשרת הדברים, נראה פשוט שכאן מדובר על עשרת הדברים. אלא שצריך עיון, שהרי לא משה כותב את עשרת הדברים אלא ד'. אבי תמיר שאל את הרב נבנצאל והרב טאו שאמרו שד' כתב את עשרת הדברים. הרב שיינברג אמר שמשה כתב, והרב ישראל אריאל אמר שאולי ד' הכתיב למשה. וצ"ע. [↑](#footnote-ref-100)
101. הוספה: שהרי לכאורה מה יש למשה לעשות כל הימים האלו? הרי את המצוות ד' כבר אמר לו?! אלא שמשה חוזר ומתעלה את כל ההתעלות שהתעלה לפני הלוחות הראשונים (רמב"ן), ויכול להיות שאפילו ד' חוזר ומלמד אותו שוב את כל התורה. [↑](#footnote-ref-101)
102. צ"ב: יש גם סליחה גמורה בעליה האחרונה. שאינה מובאת כלל כאן. צ"ע בדברים ובהבנת הדברים. [↑](#footnote-ref-102)
103. צ"ע: צריך ליהיות 5? [↑](#footnote-ref-103)